
DVOR TRAKOŠĆAN

GODIŠNJE IZVJEŠĆE O RADU ZA 2024. GODINU

****

# UVOD

Osnovni podaci o ustanovi

Naziv i sjedište: Dvor Trakošćan

www.trakoscan.hr

dvor@trakoscan.hr

Telefon: 042 796-281

Tip: povijesno-umjetnički

Vrsta: nacionalni

Djelokrug: nacionalni

Osnivač: RH

Osnovan: 1953.

Odgovorna osoba za zastupanje: dr.sc. Goranka Horjan, ravnateljica

Upravno vijeće Dvora Trakošćan

1. Do 15.09.2024.

Predsjednica: dr.sc. Vesna Pascuttini-Juraga

Zamjenica predsjednice: Andreja Srednoselec (predstavnica iz redova Stručnog

vijeća)

Članovi: Ljerka Šimunić

Nedeljka Vodolšak

Ivan Mravlinčić (predstavnik radnika)

2. Od 16.09.2024.

Predsjednica: dr.sc. Vesna Pascuttini-Juraga

Zamjenica predsjednice: Andreja Srednoselec (predstavnica iz redova Stručnog

vijeća)

Članovi: Jurica Sabol

dr.sc. Iris Biškupić Bašić

Ivan Mravlinčić (predstavnik radnika)

Stručno vijeće Dvora Trakošćan

Predsjednica: dr.sc. Goranka Horjan

Članovi: Ivan Mravlinčić

Andreja Srednoselec

Valentina Meštrić

Kristina Majcen

Kiara Elenia Bienert

Jelena Đurman od 02.01.2024.

Vinko Kovač od 02.04.2024.

Ivica Kušinec od 02.09.2024.

Tanja Mravlinčić od 25.11.2024.

Ured ravnatelja

Ravnateljica: dr.sc. Goranka Horjan

1. Odjel stručno – muzeoloških poslova

Voditeljica odjela: Andreja Srednoselec, kustosica

* 1. Odsjek zbirki, zaštite muzejske građe i dokumentacije

Konzervatorica-restauratorica: Valentina Meštrić

Muzejski tehničar: Ivica Kušinec od 02.09.2024.

Kustosi-pripravnici: Kristina Majcen

Vinko Kovač od 02.04.2024.

Tanja Mravlinčić od 25.11.2024.

* 1. Odsjek razvoja publike:

Stručni suradnik voditelj prihvata posjetitelja: Jelena Đurman od 02.01.2024.

Specijalist suradnik vodič: Mario Borovec

Natalija Ivanić

2. Odjel općih poslova

Voditelj odjela: Ivan Mravlinčić, viši kustos

2.1. Odsjek računovodstva, financija i EU projekata

Tajnica ustanove: Ines Sekol

Voditeljica računovodstva: Tanja Ferčec

Viša referentica za računovodstvene poslove: Ena Martinčević od 15.04.2024.

Savjetnica za pravne poslove: Snježana Belač od 07.11.2024.

Viša informatičarka: Eva Pelko od 02.12.2024.

Voditeljica marketinga i odnosa s javnošću: Kiara Elenia Bienert

2.2. Odsjek održavanja

2.2.1. Pododsjek Održavanje okoliša

Voditelj ustrojstvene jedinice III. vrste za održavanje okoliša: Ivica Smiljan

Radnik III. vrste za održavanje okoliša: Matija Jagarinec

Manipulanti: Vlado Smrečki do 05.05.2024.

Dragutin Botković

Željko Brlić od 23.07.2024.

2.2.2. Pododsjek Održavanje zgrada i opreme

Voditelj ustrojstvene jedinice III. vrste za održavanje zgrada i opreme: Mato Ernoić od 14.02.2024.

Spremačice: Blaženka Grobenski,

Zdenkica Zimet

Edita Kreš-Mravlinčić

Voditelji zbirki i dokumentacije te muzejske knjižnice

1. Muzejske zbirke

1. Zbirka fotografija: Ivan Mravlinčić do 07.08.2024.

Kristina Majcen od 08.08.2024.

1. Zbirka arhivskog gradiva: Ivan Mravlinčić do 07.08.2024.

Andreja Srednoselec od 08.08.2024.

1. Zbirka lovstva: Ivan Mravlinčić do 07.08.2024.

Vinko Kovač od 08.08.2024.

1. Zbirka namještaja: Ivan Mravlinčić
2. Zbirka oružja: Ivan Mravlinčić
3. Zbirka knjiga: Andreja Srednoselec do 07.08.2024.

Vinko Kovač od 08.08.2024.

1. Zbirka posuđa: Andreja Srednoselec do 07.08.2024.

Kristina Majcen od 08.08.2024.

1. Zbirka slika i grafika: Andreja Srednoselec do 07.08.2024.

Kristina Majcen od 08.08.2024.

1. Zbirka varia: Andreja Srednoselec do 07.08.2024.

Vinko Kovač od 08.08.2024.

1. Muzejska dokumentacija

Do 07.08.2024**.**

1. Izložbe: Ivan Mravlinčić
2. Fototeka: Ivan Mravlinčić
3. Konzervatorsko - restauratorski postupci: Andreja Srednoselec
4. Hemeroteka: Andreja Srednoselec
5. Izdavačka djelatnost: Andreja Srednoselec

Od 08.08.2024.

1. Fondovi sekundarne muzejske dokumentacije: Andreja Srednoselec
2. Evidencija konzervatorsko-restauratorsko-preparatorskih postupaka: Valentina Meštrić
3. Koordinacija i kontrola primarne muzejske dokumentacije: Andreja Srednoselec

3. Muzejska knjižnica

Andreja Srednoselec

****

Slika 1. Organigram muzeja Dvor Trakošćan

Objekti i površine muzeja

Dvor Trakošćan je kulturno dobro, zaštićena povijesna cjelina koja se sastoji od dvorca, građevina uz dvorac, perivoja i park šume s jezerom, upisan je u Registar kulturnih dobara Republike Hrvatske pod brojem Z-886 i Listu kulturnih dobara od nacionalnog značenja pod brojem N-18.

Ukupan broj objekata: 8

1. Dvorac

Površina: 2178 m2

2. Kapela sv. Križa

Površina: 110 m2

3. Upravna zgrada - katni objekt

Površina: 1178 m2

4. Gospodarska zgrada – prizemni objekt

Površina: 800 m2

5.Vrtlaska kuća

Površina: 180 m2

6. Recepcija Dvora Trakošćan

Površina: 138 m2

7. Servisna građevina

Površina: 78 m2

8. Ribarska kućica – info točka

Površina: 70 m2

Ukupna površina kompleksa Dvor Trakošćan bez jezera: 685.450 m2

Vlasništvo: Dvor Trakošćan, imovina kojoj su vlasnici ustanove (osnivač RH)

Trakošćansko jezero

Trakošćansko jezero sastavni je dio kompleksa Dvor Trakošćan koji ima status kulturnog dobra. Jezero se nalazi unutar park-šume Trakošćan

Površina: 17 ha

Vlasništvo: Republika Hrvatska, pravo upravljanja Hrvatske vode

Juri ribnjak

Površina: 2.947 m2

Vlasništvo: Republika Hrvatska, pravo upravljanja Dvor Trakošćan

IZVJEŠTAJ O POSTIGNUTIM CILJEVIMA I REZULTATIMA

I. REDOVNA DJELATNOST DVORA TRAKOŠĆAN

Obljetnička godina muzeja

Tijekom 2024. godine Dvor Trakošćan je nastavio intenzivirati programske aktivnosti vezano uz obilježavanje 70 godina rada Muzeja. Krilatica „Povezani kroz vrijeme“ odabrana je kao noseća poruka obljetnice jer ne samo da povijest samog dvorca seže u daleku prošlost, odnosno pisani izvori navode ga prvi puta u 14. stoljeću, već je poslužila za povezivanje Muzeja s današnjom publikom. Bogato kulturno nasljeđe Trakošćana obvezuje Muzej da ga kroz muzejske programe stalno prenosi i tumači današnjim generacijama iznalazeći nove modele kako teme učiniti relevantnima u suvremenom okruženju. Početkom 2024. godine, za posjetitelje je u obilazak stalnog postava uveden novi multimedijalni doživljaj u proširenoj stvarnosti „Oživljeni Trakošćan“. Uz svrhu oživljavanja bogate prošlosti trakošćanskog dvorca i njegovih nekadašnjih žitelja uz pomoć ove mobilne aplikacije posjetiteljima je omogućen edukativan i zabavan doživljaj zanimljivom nadgradnjom bogatog muzejskog ambijenta kroz odabrane tematske cjeline. Posjetitelj uz svladavanje vremenskog okvira dobiva dublji uvid u dvorski život, a aplikacija omogućuje i snimanje fotografija tijekom upotrebe proširene stvarnosti. One se automatski spremaju u galeriju kako bi korisnik imao personalizirane uspomene. Aplikacija sadržava 3D modele, animacije, vizualne efekte, zvučne zapise i tekstualne informacije. Modeli su realistični i animirani, a aplikacija je dostupna na hrvatskom i engleskom jeziku. Tematizirani su postavi Lovačke sobe s oživljenom lovačkom tradicijom, zatim Viteška dvorana s uprizorenjem dvoboja vitezova. U Obiteljskoj dvorani oživljena su četiri portreta, dok u Julijaninoj sobi susrećemo plemkinju kako slika. U Malom salonu vlasnici se opuštaju u omiljenim aktivnostima, dok su u Galeriji dječjih portreta animirani njihovi portreti. Zabavna interpretacija atmosfere u Dvorskoj kuhinji oduševila je mnoge posjetitelje.

U obljetničkoj godini pažljivo su odabrane izložbe, događanja i programi pomoću kojih se gradi povezanost današnjih posjetitelja s kulturnom baštinom i poviješću Trakošćana. Velika obljetnička izložba „Tko tu koga ženi“ autorice Andreje Srednoselec, kustosice muzeja Dvor Trakošćan, bila je otvorena u travnju 2024. g. uz središnju proslavu obljetnice koju je otvorila ministrica kulture dr. sc. Nina Obuljen Koržinek. Izložba je kroz temu ženidbenih veza pojasnila zašto danas posjetitelji šećući prostorima dvorca mogu vidjeti ne samo grbove Draškovića već i drugih uglednih plemićkih obitelji s kojima su njihovi članovi ulazili u brak. O tome svjedoče i galerije portreta u stalnom postavu. Često u srednjovjekovnoj i novovjekovnoj feudalnoj priči dominiraju muški protagonisti pa je ovo bila prilika sagledati i njezinu žensku stranu dvorca. Na ovu izložbu se odlično nadovezala gostujuća međunarodna izložba „Žene u životu samostana Arouca“. Ona priča što se dešavalo pripadnicama visokog plemstva kada nisu ušle u brak ili je on bio poništen i kada je odlazak u ženske samostane bio jedna od opcija. Ipak dolazak u samostan nije bio izolacija od svjetovnog načina života već i prilika da se žene istaknu kao nadstojnice i upraviteljice ogromnim posjedima kojima su samostani upravljali. Izložba je bila realizirana u suradnji s Muzejom Arouca iz istoimenog grada u Portugalu. Muzej je smješten u nekadašnjem cistercitskom samostanu iz 10. stoljeća, a kao ženski samostan djeluje od 1151. godine. Jedna od najpoznatijih upraviteljica bila je kraljica Mafalda, kći portugalskog kralja Sancheza I. Izložba je rezultat obostrane suradnje pa će tako trakošćanska izložbe „Tko tu koga ženi“ gostovati u Portugalu u svibnju 2025. godine. Druga velika obljetnička izložba otvorena je u listopadu 2024. godine a njezin autor je viši kustos Ivan Mravlinčić. Stoljećima je trakošćanski dvorac mijenjao vlasnike i izgled, od srednjovjekovne utvrde postaje najromantičniji dvorac Hrvatske i gotovo da nema turističke promidžbe Hrvatske bez slike Trakošćana. Gotovo 400 godina pripadao je grofovima Drašković, a s njihovim odlaskom u turbulentno vrijeme nakon Drugog svjetskog rata sudbina dvorca bila je vrlo neizvjesna. Zaslugom muzejske struke i hrvatskih konzervatora dvorac je postao javna muzejska ustanova i 1954. godine otvorio svoja vrata posjetiteljima. Upravo tu transformaciju prati izložba „Trakošćan: od burga do muzeja“ koja posjetitelje provodi kroz dugu vremensku lentu od prvog spomena Trakošćana i njegovih vlasnika pa sve do danas. Prati preobrazbu koju je skromna srednjovjekovna obrambena utvrda doživjela u mnogim preinakama i nadogradnjama da bi se sredinom 19. stoljeća transformirala u jedan od najljepših romantičnih dvoraca Europe.

Pored ova dva velika projekta trakošćanski muzej priredio je i nekoliko manjih likovnih izložbi. U sklopu međumuzejske suradnje s Muzejima Hrvatskog zagorja u siječnju je u Galeriji Trakošćan gostovala izložba poznatog akvareliste Viktora Šipeka iz fundusa Muzeja seljačkih buna iz Gornje Stubice. U lipnju je pak otvorena izložba „Portreti“ poznatog varaždinskog umjetnika Ivana Meseka koja je obuhvatila fotografije slika „renesansnih portreta“ autorice Ane Mihalić. Slike su stoga bile postavljene u prostorima Galerije portreta kako bi omogućile usporedbu portreta nekada i danas. U ožujku 2024. je u dvorcu bila postavljena izložba stilskih haljina izrađenih od papira „Plemićka haljina kao inspiracija“, autorice Darije Prše. Renesansne, barokne i ostale stilske haljine su pratile ambijent pojedinih stilskih razdoblja u trakošćanskim sobama te pobudile veliki interes publike.

Trakošćan je danas nacionalni muzej smješten u prekrasnom ambijentu park-šume s jezerom i upravo ga to krajobrazno jedinstvo s okolišem čini toliko drukčijim od ostalih muzeja. Obljetnicu je stoga možda najvidljivije obilježio interes javnosti da se trakošćansko jezero što prije uredi i vrati u prvobitni izgled – jer posjetitelji ga sagledavaju kao cjelinu. Do kraja ljeta Hrvatske vode su završile radove na izmuljivanju jezerskog dna što je omogućilo povratak vode u jezero. Tom prigodom održan je i veliki skup s novinarima na kojemu je nazočio i varaždinski župan Anđelko Stričak te ministrica zaštite okoliša Marija Vučković. Cijeli proces je potrajao budući da se jezero puni prirodnim padalinama te je svoj puni sjaj jezero vratilo tek kasno najesen. Čišćenje jezera imalo je negativan utjecaj na posjećenost muzeja i tek krajem godine zabilježen je veći povratak posjetitelja. Istovremeno je jezero i poribljeno, završen je dio šetnica što je omogućilo da kraj 2024. godine Trakošćan dočeka spreman za ponovno vraćanje sustava naplate na ulaznoj recepciji.

Nagrade i priznanja

U 2023. godini Dvor Trakošćan je dobio nagradu “Zlatna pribadača” koju dodjeljuje Google i koja je zapravo izraz divljenja korisnika aplikacije Google Maps prema samoj izvrsnoj lokaciji. Dodjeljuje se mjestima koja su Googleovi korisnici ocijenili najvišom ocjenom, pa se tako Trakošćan pridružio europskim dvorcima koji su dobili Googleove zlatne pribadače kojima se označava njihova popularnost i velika turističku vrijednost. Trakošćan je s preko 8 600 klikova osvojio srca korisnika i time zaslužio nagradu i prvi je na listi deset hrvatskih dvoraca i palača koje su dobitnici ove prestižne nagrade te se našao na naslovnici e-publikacije koju tom prigodom izdaje Google. Taj trend pozitivnog odabira publike nastavlja se i u 2024. godini. Naime, široka publika je Trakošćan uvrstila u top 50 Instagram zanimljivih lokacija u Hrvatskoj u koje su uključene različite destinacije – nacionalni parkovi, plaže i spomenici kulturne baštine. Među objektima kulturne baštine Trakošćan je visoko pozicioniran, nalazi se odmah iza Dubrovačkih zidina, Dioklecijanove palače i pulske Arene – dakle među top 5 destinacija kulturne baštine u zemlji.

U svibnju je muzej primio i priznanje Općine Bednja za promicanje kulturne baštine što je veliko priznanje lokalne zajednice s kojom je ostvarena i dobra suradnja u programima – od snimanja dokumentarnog filma s KUD-om Josip Genc, organizacije edukativnih programa promicanja bednjanskog jezika, nastupa KUD-a iz Cvetlina na Noći tvrđava te brojnih drugih oblika suradnje kod realizacije sportskih i turističkih programa. U rujnu je muzej Dvor Trakošćan dobio i priznanje Varaždinske županije za promicanje međunarodne i međuinstitucionalne suradnje dok je u prosincu 2024. dobio i veliko priznanje struke, nagradu ICOM-a za međunarodnu kulturnu suradnju za realizaciju projekta „Žene nose svijet“ koja je u 2023. bila postavljena u Galeriji u Trakošćanu, a zatim je gostovala u Posavskom muzeju Brežice u Sloveniji.

Dvor Trakošćan je u suradnji s ICOM Hrvatska bio domaćin jednodnevnog foruma muzealaca koji je okupio sedamdeset stručnjaka iz svih dijelova Hrvatske. Tema skupa bila je kako smanjiti rizike poslovanja muzeja prilagodljivim modelima upravljanja u području jačanja kapaciteta, brendiranja i muzejskih investicija. Izlaganja međunarodnih i domaćih stručnjaka bila su dostupna u formi prezentacija i trening radionica. Poseban naglasak je bio na poticanju novih međusektorskih suradnji u današnjem dinamičnom muzejskom okruženju koje je sve izazovnije. Predstavljeni su različiti pogledi na izgradnju otpornosti u muzejima. Uz ICOM-ove stručnjake na forumu su sudjelovali i predstavnici ICOMOS Hrvatska. Sudjelovanjem na međunarodnim konferencijama i suorganizacijom stručnih skupova muzej se snažnije pozicionira kao važan profesionalan dionik u muzejskoj djelatnosti. Članstvo u strukovnim muzejskim organizacijama kao što su ICOM, ICOMOS, NEMO ili Interpret Europe omogućuje dijeljenje znanja i izgradnju profesionalnih kapaciteta u ustanovi koja je u 2024. godini dodatno ojačala svoje ljudske resurse.

Događanja na destinaciji

Zanimljiva događanja velika su privlačna snaga za posjetitelje koji žele uživati i u zabavnoj strani baštine. Tradicionalno muzej Dvor Trakošćan sudjeluje u Noći muzeja i Noći utvrda, domaćin je i glazbenih nastupa te kazališnih predstava. Trakošćan je idealna pozornica za manje nastupe, a u rujnu tradicionalno je bio domaćin koncerta u sklopu Varaždinskih baroknih večeri. Tu su i sportska događanja koja također privlače novu publiku na lokaciju. Od prestižne WCR utrke koja je u travnju okupila ljubitelje relija pa sve do popularne Utrke za mač grofa Draškovića koja je u srpnju proslavila desetu obljetnicu. Na utrku dolaze i članovi obitelji Drašković, ove godine to je bio mladi grof Ivan Aleksandar Draskovich, jedan od najmlađih potomaka ove grane obitelji koja danas živi u Austriji.

Dvor Trakošćan se u obljetničkoj godini otvorio i novim suradnjama poput one s Konfucijevim institutom iz Zagreba. Uoči kineske Nove godine, Godine zmaja, u Trakošćanu je upriličen „zmajski program“ u sklopu kojega su posjetitelji mogli saznati predaje o kineskom i europskom zmaju. Naime, ispod trakošćanskog dvorca na stijeni spava zmaj koji ga čuva pa je muzej tom prigodom razradio čitav niz edukativnih programa. Planira se i buduća razmjena izložbi s kineskim partnerima, a u tijeku je i prilagodba obilaska Trakošćana za kineske turiste pa se tako nadamo da će to biti privlačna destinacija za njihov dolazak. Dvor Trakošćan je u partnerstvu s Muzejima Hrvatskog zagorja sudjelovao u utrci čamaca na Jarunu i kao „Dvorska flota“ osvojio drugo mjesto. Na taj način smo se prisjetili još jedne važne činjenice za muzejsku zajednicu – a to je da profesionalne uspjehe uvijek moramo začiniti i prijateljskom atmosferom.

Početkom rujna za posjetitelje je osmišljeno zanimljivo događanje u kojem oni istražuju portrete muških pripadnika plemićkih porodica pod nazivom „Brk i brada – nekada i sada“. O povijesti nošenja brade i brkova govorio je magistar povijesti Lovro Brlobuš, a najuspješniji posjetitelji koji su otkrili tajne portreta osvojili su i zanimljive nagrade. Krajem listopada u dvorcu Trakošćan odigrava se „Magična noć“, događanje u kojem se spajaju neobične predaje, strašne priče, magija i povijest. Zanimljivosti pričaju uvaženi stručnjaci i doktori znanosti pa se tako pojedini fenomeni posjetiteljima približavaju na neočekivan način. O zmajevima iz legendi govorila je znanstvenica dr. sc. Ljiljana Marks, a o vampirskim ukopima izv. prof. dr. sc. Snježana Schuster i dr. sc. Miroslava Razum povezujući ih s arheološkim nalazima iz sjeverozapadne Hrvatske. U programu gostuju lutkarske i kazališne predstave, glazbenici, a demonstriraju se i vještine mačevanja.

II. PROJEKTI I INVESTICIJE

Dvor Trakošćan svoje redovno poslovanje, kao i posebne programske aktivnosti provodi prema usvojenom programu rada za 2024. godinu i odobrenim sredstvima za provedbu projekata i programa. Ključni izazovi povezani su s nekoliko projekata koji su ugovoreni, a čija izvedba se nije mogla realizirati kao što je primjerice izrada nosača mosta na jezeru.

Problematika izvedbe mosta preko jezera

Izvedba pješačkog mosta preko jezera bila je planirana kao jedna od faza projekta prilagodbe obilaska Trakošćana koja uz most uključuje uređenje šetnica, kosog dizala i vertikalnog dizala, a svrha joj je olakšati posjet i razgled kulturne i prirodne baštine osobama s invaliditetom i osobama smanjene pokretljivosti. Projekt visećeg mosta izradila je projektantska tvrtka BILOTA INŽENJERING d.o.o., Seget Donji, za koji je ishođena lokacijska i građevinska dozvola. Međutim procijenjena vrijednost izvedbe je 3,7 milijuna eura za što nema osiguranih financijskih sredstava, kao niti raspoloživih natječaja za osiguranje EU sufinanciranja.

U siječnju 2024. Županijski nadležni ured za prostorno uređenje je u svom očitovanju i prijedlogu prema županu Varaždinske županije i Ministarstvu kulture i medija predložio izradu novog projekt za most koji uključuje betonske pilone u jezeru, a kojim bi se prema njihovim procjenama ostvarila velika ušteda, odnosno investicija takvog mosta koštala bi oko 2,0 milijuna eura. Taj zahvat je bilo moguće realizirati samo dok nema vode u jezeru što je za provedbu ostavilo nedovoljno vremena, a i sam izgled takvog mosta upitan je s konzervatorskog stajališta pa je Ministarstvo kulture i medija za sada obustavilo ovu investiciju dok se ne nađu potrebna sredstva za realizaciju. Realizacija nosača u vodi nakon povratka vode u jezero više nije opcija.

Sredstva za izvedbu nosača mosta su uz suglasnost osnivača prenamijenjena na sufinanciranje energetske obnove pomoćne zgrade i sanaciju staza s odvodnjom.

Projekt Energetske obnove pomoćne zgrade

Dvor Trakošćan provodi projekt energetske obnove pomoćne zgrade temeljem izrađene projektno-tehničke dokumentacije. Svrha je dubinska obnova zgrade, koja uključuje energetsku obnovu zgrade, kao i poboljšanje standarda korištenja objekta putem sljedećih zahvata: provedbom građevinskih mjera izolacije, provedbom strojarskih mjera ugradnjom visoko učinkovite dizalice topline, ugradnjom ventilokonvektora te ugradnjom mehaničke ventilacije s rekuperacijom, ugradnjom vertikalnog dizala (podizne platforme) za transport muzejskih predmeta i osoba s poteškoćama u kretanju, provedbom elektrotehničkih mjera koje uključuju napajanje strojarnice te modernizaciju rasvjete i provođenje horizontalnih mjera osiguranja pristupačnosti građevine osobama s invaliditetom i smanjene pokretljivosti. Predmetna zgrada pomoćne je namjene, sadrži prizemlje i potkrovlje, u njoj se obavlja kulturna djelatnost, muzejsko-galerijska namjena te pomoćna djelatnost. Zgrada se sastoji od radionice koja ima namjenu prostora za zahvate na muzejskoj građi kao preparatorska radionica (popravak, čišćenje, konzervatorski zahvati i sl.). Tri dvorane sačinjavaju prizemnu galeriju muzeja gdje se, osim što se održavaju privremene izložbe, odvijaju i pedagoške radionice, prezentacije i predavanja. Potkrovlje je bilo spremište muzejske građe. Pomoćne prostorije su garaža, garderobni prostor, kupaonica, hodnici te sanitarni čvor.

Energetska obnova uspostavit će i očuvati svojstava za kvalitetnije obavljanje raznih aktivnosti, te poboljšati korištenje zgrade za djelatnike i korisnike zgrade. Namjena zgrade ostati će nepromijenjena, ne predviđa se dograđivanje niti promjena tlocrtnih gabarita zgrade. Muzej je proveo postupak javne nabave i ugovorio radove 11.07.2024. godine s izvođačem VODOPRIVREDA-ZAGORJE d.o.o. Vrijednost ugovora je 462.338,30 eura bez PDV-a, odnosno 577.922,88 s PDV-om. Projekt se financira EU sredstvima u okviru plana oporavka i otpornosti (NPOO 2021-2026., NPOO.C6.1.R1-I3.01.0022) i sredstvima Ministarstva kulture i medija. Do kraja 2024. godine ispostavljene su i plaćene tri građevinske situacije u vrijednosti od 195.653,61 s PDV-om.

Poslove nadzornog inženjera obavlja Mario Herak, a voditeljica projekta građenja je Ivana Burcar Dunović. Projektantski nadzor obavlja projektant Jerko Bošković. Koordinator projekta ispred Dvora Trakošćan je Ivan Mravlinčić, a konzultant je BDC d.o.o.

Izvještavanje prema Fondu za zaštitu okoliša i energetsku učinkovitost odvija se kroz NIAS portal, a unutrašnja koordinacija kroz sustav Odoo i redovite sastanke koordinacije.

Dvor Trakošćan je u sklopu projekta obvezan osigurati mjere vidljivosti kako bi se osiguralo pružanje koherentnih, djelotvornih i razmjernih ciljanih informacija različitoj publici, među ostalima medijima i javnosti. Provedene su sljedeće aktivnosti:

* prisutnost u medijima – članci, objave na društvenim mrežama
* tiskana je privremena i stalna ploča, naljepnice, stolne zastavice, baner, deplijani te letci
* dana 20.12.2024. održana je konferencija za medije

Objavljeni članci se pohranjuju radi evidencije.

Sanacija i građevinski zahvati na stepenicama, stazama, klizištima i odvodnji

U sklopu održavanja pristupa dvorcu Muzej je zamijenio drveno stepenište kako bi posjetitelji imali siguran pješački pristup dvorcu. Sanirana su postolja i izmijenjena gazišta te je postavljena i zaštitna ograda. Radove je izvela tvrtka TTG d.o.o. Ukupna vrijednost radova s PDV-om je 51.476,45 eura. Nadzorni inženjer je Mario Herak.

Muzej je završio radove na sanaciji dijela staze uz jezero i sanirao klizišta nastala uslijed nedostatka vode u jezeru. Dio radova uz vodnu površinu odradile su Hrvatske vode dok je radove na šetnici izvela tvrtka TTG d.o.o. u ukupnom iznosu 666.433,26 eura s PDV-om. Nadzorni inženjer je Mario Herak.

U sklopu sanacije odvodnje i popravka staza do dvorca Muzej je ugovorio radove s obrtom „TARAC“ GRAĐEVINARSTVO, PRIJEVOZ I TRGOVINA iz Bedekovčine u iznosu od 117.783,75 eura s PDV-om. Radovi se uključivali sanaciju staze od uprave do dvorca. Nadzor radova provela je tvrtka MAORING d.o.o.

Muzej je ugovorio i izvođenje radova uređenja pješačke staze do kapelice Sv. Križa u perivoju dvorca Trakošćanu ukupne vrijednosti 79.190,63 eura sa PDV-om.

Svi radovi su ugovoreni putem odgovarajućeg postupka javne nabave uz osiguranje garancije za kvalitetu izvedbe.

Projekt kosog i vertikalnog dizala za osiguranje pristupačnosti muzeja osobama s invaliditetom i smanjene pokretljivosti

Muzej ne udovoljava zahtjevima koje propisuje Pravilnik o osiguranju pristupačnosti građevina osobama s invaliditetom i smanjene pokretljivosti te se provode aktivnosti na usklađivanju. Višefazni projekt usklađivanja koji se odnosi na intervencije u vanjskom i unutarnjem prostoru kompleksa uključuje realizaciju lifta i kosog dizala. Budući da je Trakošćan spomenik kulture najviše kategorije pod strogim je nadzorom nadležnog konzervatorskog odjela i za pojedine faze nisu ishođene potrebne dozvole. Tijekom 2024. godine je projektant SENS-DESIGN d.o.o. dorađivao projekt za dizalo i rampu koji je dostavljen nadležnom Konzervatorskom odjelu na očitovanje i čeka se ocjena prihvatljivosti. U međuvremenu je Dvor Trakošćan bio u nekoliko navrata prisiljen produžiti ugovor s projektantskom tvrtkom. Dakle u okviru ovog višefaznog projekta prilagodbe prostora Dvor Trakošćan ima zastoj u dvije faze:

1. Izgradnja kosog dizala do dvorca (V. faza),

2. Ugradnja dizala i podiznih platformi u dvorcu (VI. faza).

U 2025. godini očekuje se završetak izrade projektne dokumentacije koju izvodi SENS-DESIGN d.o.o. iz Zagreba. Izdana je lokacijska dozvola, međutim glavni projekt još nema potvrdu nadležnog Konzervatorskog odjela. Projektom je planirano osiguranje pristupa dvorcu ugradnjom kosog dizala s pripadajućom popratnom infrastrukturom (V. faza). Planirana je izgradnja polazne postaje, probijanje tunela kroz prirodni teren te izgradnja dolazne postaje. Izgradnjom unutrašnjeg dizala u dvorcu (VI. faza) omogućiti će se vertikalna komunikacija kroz cijelu visinu dvorca, od vanjskog ulaznog dijela kroz etaže do krovne terase. Ugradnjom jedne platforme i kosih rampi unutar prizemlja dvorca omogućilo bi se savladavanje visinskih razlika između prostorija osobama s teškoćama u kretanju. Obustavljen je postupak izdavanja potvrde glavnog projekta zbog neizdavanja suglasnosti konzervatora. U žalbenom postupku projektant je upućen na dogovor s nadležnim Konzervatorskim odjelom, održane su konzultacije i očekuje se izrada rješenja koje će dobiti odobrenje nakon što se uvaže konzervatorski zahtjevi. Tek po dobivanju svih dozvola Trakošćan može razmotriti opcije prijave na natječaje za sufinanciranje.

Izrada cjelovite konzervatorske studije i snimka postojećeg stanja

Dvor Trakošćan nema izrađenu cjelovitu konzervatorsku studiju što je za ovakav objekt više nego nužno. U suradnji s Konzervatorskim odjelom i Hrvatskim restauratorskim zavodom zatraženo je da u svoj program godišnjih aktivnosti HRZ uvrsti izradu cjelovite dokumentacije jer se radi o jedinstvenom spomeničkom kompleksu najviše kategorije vrijednosti te je Zavod mjerodavna institucija koja može odraditi ovako kompleksan zahvat i pripremiti dokumentaciju koja će poslužiti kao podloga za daljnju obnovu i revitalizaciju dvorca.

III. INVESTICIJSKO ODRŽAVANJE

Prostori za obavljanje muzejske djelatnosti su većim dijelom funkcionalni. U zgradi Uprave bilo je potrebno adaptirati prostore kako bi se smjestili novi djelatnici i pružili im se primjereni uvjeti za rad. Nabavljena je informatička oprema i drugi alati koji su nužni za rad zaposlenika. Obavljeni su redoviti potrebni pregledi i popravci.

Unesena su poboljšanja i nabavljeni novi softveri za nadgledanje i sigurnost prostora i posjetitelja i za evidenciju prodaje ulaznica.

Programska i investicijska sredstva, materijalni troškovi i ostala sufinanciranja osnivača uplaćuju se prema planiranoj dinamici, a Dvor Trakošćan ostvaruje i značajan vlastiti prihod.

Pojedini dijelovi kompleksa zahtijevaju hitna ulaganja kako bi se prevenirale daljnje štete na objektima i okolišu.

Restauratorsko-konzervatorski zahvati

U suradnji s Hrvatskim državnim arhivom i restauratorima iz Austrije obavljena je sanacija zidnih tapeta u neogotičkoj sobi Male biblioteke dvorca pod stručnim vodstvom restauratorice Valentine Meštrić. Nakon izrade cjelovite konzervatorske studije biti će lakše sagledati prioritete i napraviti plan konzervatorskih zahvata za sljedeće razdoblje.

IV. MEĐUNARODNI PROJEKTI

Goranka Horjan predsjednica je Kulturnog vijeća za međunarodnu kulturnu suradnju Ministarstva kulture i medija i članica je Nacionalnog kulturnog vijeća. Aktivno djeluje u baštinskim i muzejskim međunarodnih profesionalnim organizacijama (ICOMOS i ICOM) kao izabrani nacionalni predstavnik te svojim radom doprinosi ugledu i promidžbi kulturne baštine, a posebno muzejske djelatnosti. Izlaže na uglednim međunarodnim konferencijama, kojima je često i suorganizator, a radove objavljuje u međunarodnim stručnim časopisima. Intenzivno se zalaže za međunarodno sudjelovanje muzeja u projektima i aktivnostima, za internacionalno povezivanje stručnih muzejskih djelatnika te za njihovo sudjelovanje u EU projektima. U 2024. godini posebno je pojačana međunarodna kulturna suradnja i sustavno se radi na promicanju Trakošćana kao poželjnog i uglednog projektnog partnera. Ministarstvo kulture i medija imenovalo ju je kao kandidatkinju za panelisticu u Europskoj komisiji za European Heritage Lable na čemu će raditi naredne tri godine.

Prijava na poziv INTERREG Hrvatska – Mađarska

Dvor Trakošćan je ustanova koja brine o kompleksu od 87 hektara što osim spomenika kulture uključuje i područje pod zaštitom prirode. Stoga je namjera Muzeja da sudjeluju u uređenju okoliša zajedno s mađarskim partnerima rezultirala pripremama za prijavu na poziv INTERREG Hrvatska – Mađarska. Naime, Javna ustanova za zaštitu prirode Varaždinske županije je tijekom 2017. godine izradila projektnu dokumentaciju za dva projekta koja su se planirala implementirati u park-šumi Trakošćan. Prvi projekt je uspostava i uređenje vilinske šetnice, a drugi edukativno igralište. Tijekom pripreme došlo je do neželjenih saznanja da se izrađeni projekti ne mogu na vrijeme pripremiti za prijavu jer je potrebno napraviti reviziju projekta, a izvođači dokumentacije više nisu željeli na tome raditi. Stoga nije ostvarena želja Muzeja da se šetnica i igralište uključe u prijavu na poziv INTERREG Hrvatska – Mađarska. Zaključak je da se ubuduće izbjegava izrada dokumentacije koju kasnije nije moguće koristiti u projektnim prijavama, jer je Muzej izgubio mjesec dana rada na bezuspješnom traženju zamjenskih arhitekata i na kraju nije uspio uspostaviti partnerstvo i realizirati program

Prijava na poziv INTERREG Hrvatska – Slovenija

Muzej je u studenom 2024. godine aktivirao rad na pripremi dva projekta koje će u 2025. godini prijaviti na poziv INTERREG prekogranične suradnje sa Slovenijom:

1. Projekt „CBC Chef“

Dvor Trakošćan i partneri odlučili su ponoviti prijavu projekta CBC Chef na poziv INTERREG za prekograničnu suradnju. Održani su sastanci s predstavništvom SI-HR kako bi se sagledale manjkavosti ranije prijave i svi partneri su zainteresirani za nastavak. Dvor Trakošćan vodeći je partner i prijavitelj projekta, a s hrvatske strane partneri su Muzeji Hrvatskog zagorja i Sveučilište u Zagrebu - Fakultet organizacije i informatike, Varaždin dok su slovenski partneri Posavski muzej Brežice, Kozjanski park iz Podsrede te Općina Krško. Projektom se žele riješiti zajednički izazovi projektnog područja jer postoji potreba za modernizacijom i stvaranjem integriranog proizvoda koji se temelji na novim trendovima i potrebama nove generacije posjetitelja. U prvom planu je korištenje modernih tehnologija usmjerenih na snažniji doživljaj baštine kod posjetitelja te kombinacija pristupa s modernim digitalnim alatima uz primjenu načela “zelene turističke ponude”. Tako se na inovativan način omogućuje transformacija posjetitelja iz pasivnog promatrača u aktivnog, središnjeg sudionika prezentacije baštine. Projekt se planira prijaviti za sufinanciranje u veljači 2025. godine.

2. Projekt „Granica bez prepreka“

Projekt zagovara veću dostupnost prekograničnih lokacija te želi predstaviti osnovne informacije o digitalnoj i fizičkoj dostupnosti ciljanih područja u području kulturnih i turističkih atrakcija. Uz razvoj metodologije i analize stanja na razini partnera izradit će se zajednička osnovna studija s dobrim praksama. Slijedi izrada materijala za obuku i treninzi a zatim implementacija strategija digitalne i fizičke pristupačnosti s akcijskim planovima djelovanja. Dvor Trakošćan je u projektu partner kao i drugi hrvatski partner Muzeji Hrvatskog zagorja dok je vodeći partner iz Slovenije Znanstveno-raziskovalno središće Bistra Ptuj.

V. OBLIKOVANJE I REALIZACIJA PROGRAMA

Poslovanje se odvija u opsegu koji omogućuju financijski, prostorni i ljudski resursi. U 2024. godini postignut je puno povoljniji okvir vezan uz ljudske kapacitete što je omogućilo razumijevanje osnivača, Ministarstva kulture i medija i njihovo odobrenje novog zapošljavanja. Muzej je bio otvoren za posjetitelje 363 dana u godini (odlukom ravnateljice Uskrs i Božić su proglašeni danima kada je muzej zatvoren za posjetitelje). Ljetno radno vrijeme je od 10 do 18 sati, a zimsko od 9 do 16 sati. Posebni programi i događanja izvan radnog vremena organizirani su vezano uz glazbene nastupe, predstave, otvorenja izložbi i sl.

Dvor Trakošćan je, u skladu s ugovorenim projektima i programima, iste realizirao u roku i podnio izvješća osnivaču. Muzej nastoji planirane programe implementirati ravnomjerno tijekom godine. U srpnju 2024. godine Muzej je poslao prijave programa za 2025. svom osnivaču Ministarstvu kulture i medija sukladno pozivu ustanovama kojima je Ministarstvo osnivač. U listopadu je Dvor Trakošćan dobio povratnu informaciju o odobrenim projektima što uvelike olakšava planiranje, odnosno stručni poslovi zaposlenika na realizaciji pripremnih radova bili su u tijeku već u drugoj polovici 2024. godine. Posebno je to važno za programe koji će se realizirati u prvoj polovici godine, poput izložbe o Jurju II. Draškoviću i velike izložbe o lovstvu. Također se priprema provedba radova na sanaciji sanitarnih čvorova s početkom nabave u siječnju 2025. godine. Programski izvještaji za 2024. godinu su predani na vrijeme potkraj studenoga i prosinca prema datumu ugovora.

Dvor Trakošćan je aktivan u profesionalnim mrežama, a u 2024. godini osim rada u ICOM-u aktivirana je suradnja i u mreži Interpret Europe u sklopu koje je i prijavljen projekt međunarodnog skupa i edukacije koja će se održati u 2025. u Trakošćanu. Aktivnosti u strukovnim udrugama i izbor na čelne pozicije u nacionalnim i međunarodnim profesionalnim organizacijama također su pokazatelji uspješnosti, a tijekom godine bilo je zapaženih sudjelovanja stručnjaka Muzeja na nacionalnim i međunarodnim konferencijama.

U 2024. godini posjećenost Muzeju je nakon povratka vode u jezero krenula vidljivom uzlaznom putanjom što je rezultiralo povećanim brojem dolazaka. Povećan je broj edukativnih programa u muzeju. Aktivnosti su se posebno odvijale u stalnom postavu i uz posebne izložbe i događanja.

Rad Upravnog vijeća muzeja Dvor Trakošćan

Upravno vijeće Dvora Trakošćan sastoji se od pet članova od kojih tri imenuje osnivač, a dva se biraju iz redova zaposlenika Muzeja. Do 15.09.2024. godine članovi Vijeća bili su dr.sc. Vesna Pascuttini Juraga iz Konzervatorskog odjela u Varaždinu (predsjednica), Andreja Srednoselec (zamjenica predsjednice) i članovi: Ljerka Šimunić, Nedeljka Vodolšak i Ivan Mravlinčić. Istekom mandata Vijeću, Ministarstvo kulture i medija je za nove članove imenovalo: dr.sc. Iris Biškupić Bašić iz Etnografskog muzeja u Zagrebu i Juricu Sabola iz Muzeja Hrvatskog zagorja te potvrdilo dosadašnju članicu dr.sc. Vesnu Pascuttini Juraga. Unutar kolektiva održani su izbori za predstavnika sindikata i za predstavnika Stručnog vijeća u Upravnom vijeću te su ponovno izabrani Ivan Mravlinčić i Andreja Srednoselec. Na konstituirajućoj sjednici novog Upravnog vijeća održanoj 16.09.2024. za predsjednicu je izabrana dr.sc. Vesna Pascuttini Juraga iz Konzervatorskog odjela u Varaždinu, a za potpredsjednicu Andreja Srednoselec. Donesen je i novi Poslovnik o radu Upravnog vijeća.

Upravno vijeće održalo je osam sjednica tijekom 2024. godine. Pet je sjednica održano uživo, a tri su sjednice bile elektronske. Zbog potreba poslovanja sjednice su se održavale intenzivnijim rasporedom. Upravno vijeće donijelo je program rada i razvitka, usvojilo financijski plan i godišnji obračun te izvješća o izvršenju programa rada i razvitka Muzeja. Upravno vijeće donijelo je novi Pravilnik o unutarnjem ustrojstvu i načinu rada muzeja Dvor Trakošćan te Pravilnik o I. izmjeni Pravilnika o unutarnjem ustrojstvu i načinu rada muzeja Dvor Trakošćan, davalo je suglasnosti i donosilo druge odluke sukladno zakonu i statutu. Zapisnici i odluke Upravnog vijeća čuvaju se u arhivi Muzeja, a dostupni su na mrežnoj stranici Muzeja.

Rad Stručnog vijeća muzeja Dvor Trakošćan

Dodatno zapošljavanje stručnih djelatnika povećalo je i broj članova Stručnog vijeća muzeja. Sastanci Stručnog vijeća se u pravilu održavaju jednom mjesečno ili dvomjesečno. U 2024. godini održano je ukupno deset sjednica Stručnog vijeća. Na njima su članovi razmatrali tekuću problematiku, iznosili svoje prijedloge za realizaciju programa i davali smjernice za poboljšanje rada Muzeja. Posebno se raspravljalo o poboljšanju usluga i sadržaja za posjetitelje, a Stručno vijeće definiralo je i novi cjenik usluga koji će se primjenjivati od 01.01.2025. godine. Zapisnici sa sastanaka Stručnog vijeća čuvaju se u arhivi Muzeja.

Rad ravnateljice u Upravnim vijećima nacionalnih muzeja i Kulturnom vijeću za međunarodnu kulturnu suradnju

Ravnateljica Dvora Trakošćan Goranka Horjan aktivna je u radu krovnog vijeća Ministarstva kulture i medija koje okuplja sve predsjednike kulturnih vijeća. Ujedno je i predsjednica Kulturnog vijeća za međunarodnu kulturnu suradnju Ministarstva kulture i medija. Kulturna vijeća osnivaju se pri Ministarstvu za pojedina područja umjetničkog i kulturnog stvaralaštva radi predlaganja ciljeva kulturne politike i mjera za njezino provođenje, a posebice predlaganja programa javnih potreba u kulturi za koja se sredstva osiguravaju iz državnog proračuna Republike Hrvatske, te radi ostvarivanja utjecaja kulturnih djelatnika i umjetnika na donošenje odluka važnih za kulturu i umjetnost.

Administracija poslovanja

Poslovanje administriraju tajništvo i računovodstvo s uredom ravnatelja i voditeljima odjela. Tijekom 2024. godine zaposleni su novi djelatnici koji su omogućili bolje koordiniranje poslova i veću učinkovitost. Izrađeni su novi modeli tabličnog praćenja provedbe programa kako bi voditelji aktivnosti mogli pratiti uspješnost korištenja sredstava i racionalno upravljanje vremenom. Planiraju se dodatna poboljšanja u kojima će se ugovori vezati uz financijsku realizaciji što će omogućiti bolje praćenje dinamike i preventivno djelovanje u slučaju kašnjenja ili poteškoća u realizaciji.

Negativan učinka na dinamiku provedbe planiranih programa imaju dugotrajni postupci izrade i ocjene projektne dokumentacije i izdavanje suglasnosti koji prethode postupcima javne nabave.

Aktivnosti i programi koji su u potpunoj nadležnosti Muzeja odvijaju se bez odgoda i na vrijeme. Muzej je na transparentan način objavljivao natječaje za zapošljavanje te su postupke selekcije obavljala imenovana povjerenstva čime se u proces zapošljavanja u većoj mjeri uključio kolektiv kako bi se izabrali najbolji kandidati. Tijekom godine provođeni su postupci javne nabave i jednostavne nabave kroz predviđene postupke i sustave. Na tim poslovima rade certificirani zaposlenici muzeja.

Intenzivirana je medijska suradnja i prisutnost na društvenim mrežama te je povećana vidljivost Muzeja. U ugovorenom sustavu Press-clipping prate se medijske objave i pohranjuju u hemeroteku. Održani su sastanci s predstavnicima medija i dogovoreni te održani intervjui i članci kojima se dokumentira rad ustanove.

Muzej se povezao s Hotelom Trakošćan kako bi se ostvarila dodatna promidžba lokacije u Sloveniji te uz autoceste i frekventne prometnice. Kroz suradnju s UHPA-om muzej se uključio u promidžbene aktivnosti na međunarodnim sajmovima koji kreću već početkom 2025. godine.

Održavani su redoviti sastanci s potencijalnim novim suradnicima iz udruga, ustanova te partnera vezanih uz realizaciju projekata.

Programska i administrativna organizacija

Ravnateljica je izradila Program rada i razvitka za 2025. godinu koji je predan u Ministarstvo kulture i medija te je odobren za sufinanciranje. Cilj muzeja je kvalitetnim izložbenim programima te intenzivnom međunarodnom i međumuzejskom suradnjom što bolje pozicionirati ustanovu u profesionalnom okružju.

Napravljen je novi organigram i unutrašnji ustroj koji omogućuje kvalitetniji rad ustanove.

U provođenju administrativnih poslova osim tajništva i računovodstva pomažu i voditelji odjela i to:

Andreja Srednoselec

* službenica odgovorna za rad pismohrane (uz tajnicu ustanove)
* članica povjerenstava za provođenje postupaka javne nabave
* članica povjerenstava za provođenje javnih natječaja za zapošljavanje
* predsjednica povjerenstva za popis stručne literature
* poslovi službenika za informiranje do kraja siječnja 2024.

Ivan Mravlinčić

* član povjerenstava za provođenje javnih natječaja za zapošljavanje
* član povjerenstava za provođenje postupaka javne nabave
* sudjelovanje na pripremi dokumentacije u postupcima javne nabave
* izrada mjesečnog rasporeda rada
* sindikalni povjerenik podružnice muzeja u sastavu Hrvatskog sindikata djelatnika u kulturi
* predstavnik muzeja u vođenju projekta energetske obnove pomoćne zgrade
* predstavnik muzeja u suradnji s Probacijskim uredom u Varaždinu tijekom izvršavanja rada za opće dobro

Voditelji odjela sudjeluju i kod organizacije popratnih programa, događanja i snimanja što također zahtjeva veliku administrativnu i logističku koordinaciju.

VI. FINANCIJSKO POSLOVANJE I LJUDSKI RESURSI

Provedeno je više natječaja na kojima su se ostvarila nova zapošljavanja Odobrenim novim zapošljavanjem povećan je ukupan broj zaposlenih u Dvoru Trakošćan s 17 zaposlenih krajem prosinca 2023. godine na ukupno 25 zaposlenih krajem 2024. Na sve raspisane natječaje u 2024. pristigle su prijave zainteresiranih kandidata.

Velika pozornost posvećena je stručnom usavršavanju zaposlenika. Za tehničko osoblje i osoblje na održavanju organizirana je edukacija i stjecanje potrebnih certifikata. Novozaposleni djelatnici također su upućeni na edukacije. Redovito se zaposlenici usavršavaju u znanjima iz administrativnih, pravnih, tajničkih, računovodstvenih i poslova vezanih uz provođenje postupaka javne nabave. Nabavljeni su i potrebni softveri podrške za računovodstvene poslove, vođenje urudžbenog zapisnika, a uspostavlja se i sustav pismohrane. Organizirani su stručni obilasci sličnih muzejskih institucija i razmjena dobrih iskustva. Ravnateljica Horjan je inicirala sudjelovanje stručnih zaposlenika u edukacijama vezanim uz EU fondove te interpretaciju baštine.

Financijsko poslovanje u 2024. godini bilo je otežano zbog najave odlaska voditeljice računovodstva no srećom u kratkom roku obavljen je povrat djelatnice na radno mjesto. U tijeku je i edukacija zaposlenika na uvođenju FMC sustava praćenja i kontrola te izrade potrebnih procedura. Posebno je važno da je više djelatnika obučeno za rad u sustavima kako bi se uslijed nepredviđenih okolnosti, bolesti i sl. osiguralo funkcioniranje poslovanja.

Prihodi

Udio pojedinih prihoda vidljiv je iz slijedeće tablice.

Tablica 1. Iznosi prihoda

|  |  |
| --- | --- |
| **Prihodi 2024.** | **Iznos** |
| **HZZ** | **21.989,64** |
| **EU sredstva** | **112.968,16** |
| **Ulaznice** | **390.278,00** |
| **Prihodi - najam, vodstva** | **118.023,07** |
| **Ministarstvo kulture i medija** | **1.207.466,11** |
| **Ostali prihodi** | **6.547,25** |
| **UKUPNO:** | **1.857.272,23** |

Slika 2. Grafikon izvora prihoda

Tablica 2. Usporedba izvora prihoda

|  |  |  |  |
| --- | --- | --- | --- |
| **Prihodi** | **2022.** | **2023.** | **2024.** |
| **HZZ** | **16.240,68** | **15.808,56** | **21.989,64** |
| **EU sredstva** | **0,00** | **0,00** | **112.968,16** |
| **Ulaznice** | **244.092,16** | **339.057,84** | **390.278,00** |
| **Prihodi - najam, vodstva** | **81.055,00** | **103.830,52** | **118.023,07** |
| **Ministarstvo kulture I medija** | **361.564,92** | **676.577,60** | **1.207.466,11** |
| **Ostali prihodi** | **4.167,16** | **11.751,43** | **6.550,45** |
| **UKUPNO:** | **707.119,92** | **1.147.025,95** | **1.857.275,43** |

Slika 3. Prikaz rasta prihoda od 2022. do 2024. godine

Slika 4. Grafikon s usporedbom vrsta prihoda u zadnje tri godine

Ukupan prihod Dvora Trakošćan u 2024. godini veći je od onoga u 2023. godini za 161 %, u prvome redu zahvaljujući povećanim vlastitim prihodima, većoj posjećenosti kao i povećanoj potpori osnivača. U odnosu na 2022. godinu ukupan prihod je u 2024. godini veći za 262 %. Tijekom 2024. se bilježi i povećani vlastiti prihod u odnosu na 2023. godinu. Tako je prihod od ulaznica na razini 115 %, a najmovi i vodstva na razini 114 % u odnosu na raniju godinu.

Rashodi

Glavne vrste rashoda u 2024 u tablici pokazuju da je najveći dio troškova usmjeren na investicije i održavanje, a zatim slijede rashodi za zaposlene.

Tablica 3. Prikaz rashoda

|  |  |
| --- | --- |
| **Rashodi 2024.** | **Iznos** |
| **Rashodi za zaposlene** | **531.346,96** |
| **Rashodi za investicijsko održavanje** | **821.508,61** |
| **Rashodi za posebne programe** | **210.252,94** |
| **Radovi za redovno poslovanje** | **417.350,75** |
| **UKUPNO:** | **1.980.459,26** |

Slika 5. Grafikon s prikazom omjera troškova prema glavnim vrstama rashoda.

Udio investicija u proračunu je u 2024. godini bio 41,48 % odnosno 821.508,61 eura. Postotak rashoda za zaposlene je 26,83 % što znači da je trošak rada manji od 30 % u ukupnim rashodima i predstavlja održiv način poslovanja koji omogućava ulaganja i razvoj programa za publiku.

Veće povećanje dolazaka i povećanje prihoda Muzej je ostvario posebno u drugoj polovici 2024. godini zbog vraćanja u funkciju uređenog jezera. Muzej je posjetilo 10 000 posjetitelja više nego u 2023. godini.

Pokazatelji uspješnosti rada Muzeja prate se u mjesečnom ritmu i rade se usklađenja s planovima. Iznimno je velika količina posla odrađena u tajništvu i računovodstvu. U okviru interne edukacije i povećanja kompetencija, zaposlenici tajništva i računovodstva pohađali su više stručnih usavršavanja iz područja upravljanja, pravnih i računovodstvenih poslova i javne nabave. Naime, sve izmjene propisa, implementirane i one najavljene, zahtijevaju pohađanje stručnih seminara, a u pojedinim slučajevima i obnove licenci.

# POSEBNI I STRUČNI PROGRAMI

# 1. SKUPLJANJE GRAĐE

# 1.7. Ostalo

Za dokumentacijske fondove preuzete su fotografije, građa vezana uz izdavačku djelatnost te hemerotečna građa.

# 2. ZAŠTITA

Preventivna zaštita, konzervacija i restauracija muzejske građe u suradnji s voditeljima zbirki tijekom godine provodila se u konzervatorsko-restauratorskoj radionici Muzeja. Radove na zaštiti predmeta obavljali su Valentina Meštrić (konzervatorica-restauratorica), Ivica Kušinec (muzejski tehničar), Kristina Majcen (kustosica pripravnica), Tanja Mravlinčić (kustosica pripravnica), Ivan Mravlinčić (viši kustos) i Andreja Srednoselec (kustosica).

Tijekom 2024. godine u program S++ upisano je ukupno 3 zapisa o konzervatorskim i restauratorskim zahvatima, koji su povezani s ukupno 3 zapisa u M++-u za predmete na kojima je rađena restauracija.

|  |  |  |  |  |  |  |
| --- | --- | --- | --- | --- | --- | --- |
| **Restaurator/ica**  **Preparator/ica**  **M. tehničar/ka** | **Zbirka** | **1\*** | **2\*** | **3\*** | **4\*** | |
| **Meštrić, Valentina** |  |  |  |  |  | |
|  | 1. Zbirka slika i grafika |  |  | 1 |  | |
| 1. Zbirka oružja |  |  |  |  | |
| 1. Zbirka namještaja |  |  | 1 |  | |
| 1. Zbirka lovstva |  |  |  |  | |
| 1. Zbirka arhivskog gradiva |  |  |  |  | |
| 1. Zbirka knjiga |  |  | 1 |  | |
| 1. Zbirka posuđa |  |  |  |  | |
| 1. Zbirka varia |  |  |  |  | |
| 1. Zbirka fotografija |  |  |  |  | |
| 1. Ostalo |  |  | 2 |  | |
| **Kustosi** |  |  |  |  |  | |
|  | 1. Zbirka slika i grafika | 107 |  |  |  | |
| 1. Zbirka oružja |  |  |  |  | |
| 1. Zbirka namještaja | 73 |  |  |  | |
| 1. Zbirka lovstva | 8 |  |  |  | |
| 1. Zbirka arhivskog gradiva | 265 |  |  |  | |
| 1. Zbirka knjiga |  |  |  |  | |
| 1. Zbirka posuđa |  |  |  |  | |
| 1. Zbirka varia | 16 |  |  |  | |
| 1. Zbirka fotografija | 1105 |  |  |  | |
| 1. Ostalo |  |  |  |  | |
| **Kušinec, Ivica** |  |  |  |  |  | |
|  | 1. Zbirka slika i grafika |  |  |  |  | |
| 1. Zbirka oružja | 8 |  |  |  | |
| 1. Zbirka namještaja | 4 |  |  |  | |
| 1. Zbirka lovstva | 22 |  |  |  | |
| 1. Zbirka arhivskog gradiva |  |  |  |  | |
| 1. Zbirka knjiga |  |  |  |  | |
| 1. Zbirka posuđa |  |  |  |  | |
| 1. Zbirka varia |  |  |  |  | |
| 1. Zbirka fotografija |  |  |  |  | |
| 1. Ostalo |  |  |  |  | |
| **UKUPNO** |  | 1608 |  | 5 | |  |

\* 1 – Preventivna zaštita, 2 – Konzervacija, 3 – Restauracija, 4 – Ostalo

## Preventivna zaštita

Ukupno predmeta: 1608

Muzejska čuvaonica (kustosi): Zbirka slika i grafika (107), Zbirka namještaja (73), Zbirka lovstva (8), Zbirka arhivskog gradiva (265), Zbirke varia (16), Zbirka fotografija (1105) – Redovita kontrola temperature i relativne vlage

Zbirka namještaja (Ivica Kušinec): DT 1202, DT 1077, DT 1076, DT 1075 – Zaštitno premazivanje

Zbirka lovstva (Ivica Kušinec): DT 28(1-2), DT 29(1-2), DT 1257(1-2), DT 1270(1-2), DT 1290(1-2), DT 1293(1-2), DT 40(1-2), DT 44(1-2), DT 47(1-2), DT 50(1-2), DT 67(1-2), DT 1242(1-2), DT 1243(1-2), DT 1244(1-2), DT 1247(1-2), DT 1248(1-2), DT 1249(1-2), DT 1250(1-2), DT 1252(1-2), DT 1254(1-2), DT 34 (1-2), DT 37(1-2) – Čišćenje i zaštitno premazivanje drvenih dijelova

Zbirka oružja (Ivica Kušinec): DT 345, DT 346, DT 351, DT 347, DT 348, DT 349, DT 350, DT 343 – Zaštitno premazivanje

## 2.3. Restauracija

2.3.1. Restauracija muzejskih predmeta

Ukupno predmeta: 4

Zbirka slika i grafika

Vlastita radionica (Valentina Meštrić): DT 1315, Biskup Juraj Utješenović

Zbirka knjiga

Vlastita radionica (Valentina Meštrić): DT 3476, Tagenbuch

Zbirka namještaja

Vlastita radionica (Valentina Meštrić): DT 113, Naslonjač

Ostalo

Vlastita radionica (Valentina Meštrić): Ploča u spomen postavljanja kamena temeljca kapele sv. Križa

2.3.2. Restauracija interijera

Vlastita radionica (Valentina Meštrić): restauracija cijele prostorije Male knjižnice Dvora Trakošćan – obnova flokiranih tapeta 55 m2

## 2.4. Ostalo

Redovno održavanje stalnog i izložbenog postava.

Kontrola stanja predmeta u postavu (Meštrić, Kušinec)

Ivan Mravlinčić

* suradnja s vanjskim suradnicima oko fumigacije i insektizacije muzejske građe
* koordinacija s vanjskim suradnicima za restauriranje slika
* suradnja s konzervatorima i izvođačima vezano uz izradu rukohvata i pokrova bunara u dvorcu
* suradnja s konzervatorima i izvođačima vezano uz izradu drvenog stepeništa u perivoju
* suradnja s Prirodoslovnim matematičkim fakultetom oko instalacije akcelerografske postaje u dvorcu te Građevinskim i arhitektonskim fakultetom u Osijeku oko mjerenja pukotina uzrokovanih potresom

Ivica Kušinec

* suradnja s vanjskim suradnicima oko fumigacije i insektizacije muzejske građe
* pomoć restauratorici-konzervatorici kod restauracije flokiranih tapeta iz Male knjižnice

Valentina Meštrić

* suradnja s vanjskim suradnicima za izradu plana fumigacije namještaja i drvene građe
* izrada plana preventivne zaštite (postavljanje distancera i kamera za zaštitu građe)
* izrada plana i suradnja s vanjskim suradnicima za restauriranje slika

# 3. DOKUMENTACIJA

## 3.1. Inventarna knjiga

Ukupan broj zapisa u inventarnoj knjizi koja se vodi kroz bazu M++: 4916 (od čega u Popisu nepronađenih i otpisanih predmeta 123 zapisa)

Posljednji upisani inventarni broj je DT 4331.

U Inventarnoj knjizi (M++) procjena je unesena za 4694 muzejska predmeta (95,48 %).

## 3.2. Katalog muzejskih predmeta

Statistika stupnja obrađenosti zapisa prema zbirkama (stanje na dan 31.12.2024.):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Voditelj/ica Zbirke | Zbirka | Ukupno zapisa u bazi (31.12.2024.) | STUPANJ OBRAĐENOSTI | | | | | Objavljen katalog zbirke |
| X | N | C | B | A |
| Andreja  Srednoselec | Zbirka arhivskog gradiva | 265 |  |  | 265 |  |  |  |
| Ivan  Mravlinčić | Zbirka namještaja | 368 | 4 |  | 364 |  |  |  |
| Zbirka oružja | 353 | 48 |  | 305 |  |  |  |
| Kristina  Majcen | Zbirka slika i grafika | 256 |  | 1 | 255 |  |  |  |
| Zbirka fotografija | 1105 |  |  | 1105 |  |  |  |
| Zbirka posuđa | 356 | 17 |  | 339 |  |  |  |
| Vinko  Kovač | Zbirka lovstva | 133 | 5 |  | 128 |  |  |  |
| Zbirka knjiga | 1730 |  |  | 1730 |  |  |  |
| Zbirka varia | 350 | 49 |  | 301 |  |  |  |
| UKUPNO ZAPISA |  | **4916** | **123** | **1** | **4792** |  |  |  |

\*Stupnjevi obrađenosti zapisa: X = inventarna oznaka + vrsta/naziv; N = X + materijali / tehnike, mjere; C = N + lokalitet, fotografija, naslov, vrijeme izrade; B = C + nabava, opis, procjena, stalni smještaj, stanje; A = B + uporaba i povijest, sadržajna obrada

## 3.6. Hemeroteka

Broj upisanih jedinica u S++ tijekom 2024. godine: 433 (Andreja Srednoselec)

Stanje broja jedinica 31.12.2024. godine: 1402

## 3.9. Ostalo

### 3.9.1. Knjiga ulaska muzejskih predmeta

Broj upisanih jedinica u M++ tijekom 2024. godine: 117 (Andreja Srednoselec)

Stanje broja jedinica 31.12.2024. godine: 212

### 3.9.2. Knjiga izlaska muzejskih predmeta

Broj upisanih jedinica u M++ tijekom 2024. godine: 0

Stanje broja jedinica 31.12.2024. godine: 142

### 3.9.3. Evidencija o izdavačkoj djelatnosti

Broj upisanih jedinica u S++ tijekom 2024.: 36 (Andreja Srednoselec)

Stanje broja jedinica 31.12.2024. godine: 50

### 3.9.4. Evidencija izložbi

Broj upisanih jedinica u S++ tijekom 2024. godine: 6 (Andreja Srednoselec)

Stanje broja jedinica 31.12.2024. godine: 110

### 3.9.5.Konzervatorsko-restauratorsko-preparatorski postupci

Broj upisanih jedinica u S++ tijekom 2024. godine: 3 (Andreja Srednoselec)

Stanje broja jedinica 31.12.2024. godine: 87

# 4. KNJIŽNICA

## 4.1. Nabava (razmjena, dar, kupnja, muzejska izdanja)

Dobiveno na dar: 12 jedinica građe

Kupljeno: 6 jedinica građe

Vlastita naklada: 2 jedinice građe

## 4.2. Stručna obrada knjižničnog fonda

Andreja Srednoselec i Ivan Mravlinčić

* dodjeljivanje ISBN brojeva publikacijama i vođenje evidencije o istima
* izrada CIP zapisa za publikacije

## 4.4. Usluge za korisnike

Knjižnica muzeja je internog karaktera, ali su knjige posuđivane i vanjskim korisnicima.

## 4.5. Ostalo

Andreja Srednoselec

* slanje obaveznih primjeraka publikacije (katalog „Tko tu koga ženi?“) u NSK i MDC, slanje primjeraka ustanovama koje su Muzeju ustupile građu i vođenje evidencije o istima

# 5. STALNI POSTAV

## 5.2. Izmjene stalnog postava

Obavljene su sljedeće intervencije unutar stalnog postava tijekom 2024. godine:

* u Vitešku dvoranu su vraćene restaurirane slike – Ivan V. Drašković (DT 168) i Karlo III. (IV.) Habsburg (DT 1393)
* dio slika koje su bile izložene u galerijama na 2. katu dvorca su zbog postavljanja tematskih izložbi u travnju privremeno premještene u muzejsku čuvaonicu (DT 995, DT 1006, DT 1014, DT 1015, DT 1016, DT 1017, DT 1302, DT 1388, DT 1397, DT 884, DT 989, DT 990, DT 991, DT 994, DT 1002, DT 1004, DT 1005 i DT 1011)
* predmeti koji su bili izloženi u Maloj knjižnici su zbog restauracije tapeta u lipnju privremeno premješteni u muzejsku čuvaonicu (DT 524, DT 525, DT 752, DT 1142, DT 1000, DT 1314, DT 1527, DT 1188, DT 1189, DT 1190, DT 1191, DT 1193, DT 1194 i DT 1195)
* u stalni postav je uključena multimedijalna aplikacija „Oživljeni Trakošćan“
* na trijemu je postavljen plakat s komentarima posjetitelja iz knjiga dojmova u sklopu proslave 70-te obljetnice Muzeja (24.04. – 31.12.)
* u tamnici je postavljen rukohvat na stepenicama
* na cisterni u unutarnjem dvorištu dvorca postavljen je zaštitni metalni pokrov

# 6. STRUČNI RAD

## 6.1. Stručna obrada muzejske građe

Andreja Srednoselec

* istraživanje i stručna obrada građe vezano uz program „Tko tu koga ženi?“: priprema i odabir predmeta za izložbu, priprema predmetnih legendi (55) i tematskih legendi (31), pisanje tekstova za katalog, odabir fotografija za katalog
* nabava stručne literature i pregled arhivske građe
* nadopuna podataka za muzejske predmete u bazi M++: Zbirka slika i grafika (37), Zbirka namještaja (13), Zbirka arhivskog gradiva (9), Zbirka varia (16), Zbirka knjiga (2), Zbirka fotografija (35)

Goranka Horjan

* istraživanje i izrada prijedloga tema za programe i izložbe Muzeja

Ivan Mravlinčić

* istraživanje i pripremni radovi vezano uz program „Trakošćan: od burga do muzeja“: odabir predmeta za izložbu, priprema predmetnih i uvodnih legendi, pisanje teksta za katalog
* nabava stručne literature i pregled arhivske građe

Valentina Meštrić

* istraživanje i konzultacije s konzervatorima/restauratorima vezano uz obnovu tapeta
* istraživanje i pisanje programa za sustav sanacije kapilarne vlage
* specifikacija potrebne opreme za obavljanje poslova u radionici
* istraživanje vezano uz izradu programa konzervatorsko-restauratorskih zahvata na pozlaćenom drvenom okviru ogledala i slika

Vinko Kovač

* istraživanje vezano uz program „Juraj II. Drašković – 500 godina“
* istraživanje vezano uz program „Lovačka kultura, tradicija i etika“
* priprema predmetnih i uvodnih legendi, pisanje tekstova za kataloge i izložbu
* nabava stručne literature i pregled arhivske građe (arhiv Dvora Trakošćan, Hrvatski državni arhiv, Nacionalna sveučilišna knjižnica, arhiv Hrvatska akademije za znanost i umjetnost)

6.4. Ekspertize

Goranka Horjan

* konzultacije s Muzejskim dokumentacijskim centrom vezano uz program polaganja stručnih ispita
* analiza i pregled dokumentacije za projekte
* izrada ekspertiza za jačanje sigurnosti u muzejima za UNESCO ured s ciljem prevencije nelegalne trgovine umjetnina

Ivan Mravlinčić i Valentina Meštrić

* procjena vrijednosti i općih informacija slike ponuđene za otkup: Mrtva priroda, nepoznati autor, 17.st. (?), ulje na platnu, talijanska škola (?), izvršeno u Zagrebu, Rockfellerova ulica

Valentina Meštrić

* izrada prijedloga za fumigaciju drvene građe u muzeju u suradnji s konzervatorima/restauratorima
* konzultacije s konzervatorima/restauratorima o izradi plana za preventivnu zaštitu
* procjena vrijednosti i stilska analiza rokoko namještaja (krevet) ponuđenog za otkup, online

## 6.5. Posudbe i davanje na uvid

Odobreno je ukupno osam zahtjeva za uvid i korištenje muzejske građe i dokumentacije Dvora Trakošćan:

* S.C., Zbirka slika i grafika (DT 1315), u svrhu objavljivanja i potrebe nastave
* P.S., Zbirka slika i grafika (DT 997 i DT 1539), u svrhu objavljivanja
* O.S.P.O., Zbirka slika i grafika (DT 1082, DT 1131, DT 1139 i DT 1306), u svrhu objavljivanja
* I.K., Zbirka slika i grafika (DT 189), u svrhu objavljivanja
* Z.K.P., Zbirka slika i grafika (DT 1347 i DT 1343), u svrhu objavljivanja
* S.S., Zbirka slika i grafika (DT 1327, DT 1728, DT 1393, DT 1217, DT 1317 i DT 1363), u svrhu istraživanja
* B.F., Zbirka slika i grafika (DT 1023 i DT 1133), u svrhu objavljivanja
* M.P., Zbirka fotografija, u svrhu istraživanja

Andreja Srednoselec

* rješavanje zahtjeva za uvid u muzejsku građu i muzejsku dokumentaciju i vođenje evidencije vanjskih korisnika
* priprema podataka za posudbu muzejske građe i suradnja s kolegama iz Hrvatskog povijesnog muzeja, Gradskog muzeja Varaždin, Muzeja za umjetnost i obrt, Hrvatskog državnog arhiva i Nadbiskupijskog arhiva u Zagrebu („Tko tu koga ženi?“)

Ivan Mravlinčić

* priprema podataka za posudbu likovnih priloga („Trakošćan: od burga do muzeja“, katalog „Vojnici grofa Josipa Kazimira Draškovića“)

Vinko Kovač

* priprema podataka za posudbu muzejske građe (katalog „Vojnici grofa Josipa Kazimira Draškovića“, izložbe „Juraj II. Drašković – 500 godina“ i „Lovačka kultura, tradicija i etika“)

## 6.6. Sudjelovanje na kongresima i savjetovanjima (s izlaganjem)

Andreja Srednoselec

Naslov izlaganja: *Dvor Trakošćan – transformacija postava dvorca kroz sedam desetljeća*

Naziv skupa: „Gradovi Posavja – prva dekada“

Organizator: ICOM SEE, Gradov Posavja, RRA Posavje i ZPTM Brežice

Vrijeme održavanja: 18.09.2024.

Mjesto održavanja: Grad Mokrice, Slovenija

Kratak opis: Predavanje na temu transformacije muzejskog postava dvorca Trakošćan kroz 70 godina. Obrađeni su prvi i drugi stalni postav, njegovo osuvremenjivanje, razvoj pristupačnosti te upotreba proširene stvarnosti u postavu.

Goranka Horjan

Naslov izlaganja: *Što činiti kada se nesreće u muzejima zaista dogode?*

Naziv skupa: Forum muzejskih direktora: Upravljanje krizama u situacijama potresa

Organizator: ICOM SEE, ICOM Arab, INTERCOM

Vrijeme održavanja: 16. – 18.01.2024.

Mjesto održavanja: Muzej telekomunikacija, Rabat

Kratak opis: Goranka Horjan, suorganizirala je program i aktivno sudjelovala u radu konferencije i radionice održane u nacionalnom Muzeju telekomunikacija u Rabatu. Posebno su prezentirana iskustva vezana uz sanaciju šteta vezanih uz potres u zagrebačkim muzejima. Međunarodno financiran projekt od strane ICOM-a.

Goranka Horjan

Naslov izlaganja: *Artefaktizam u digitalnom okruženju*

Naziv skupa: Okrugli stol - Izazovi izrade stalnih postava muzeja

Organizator: Ministarstvo kulture i medija

Vrijeme održavanja: 22.01.2024.

Mjesto održavanja: Galerija Klovićevi dvori

Kratak opis: Veliki broj muzeja u nadležnosti Ministarstva kulture i medija zbog obnove nakon potresa, energetske obnove ili projekata obnove sufinancirane iz EU fondova nalazi se pred planiranjem i izradom stalnih muzeoloških postava. Okrugli stol je bila prilika razmjene iskustva i pristupa oblikovanju stalnog postava, odnosno izložbe muzejske zbirke pridavanjem važnosti smjernicama struke, kao i nužnosti uključivanja različitih korisničkih znanja i iskustava u cilju osnaživanja kapaciteta muzeja. Horjan je održala predavanje o značenju kolekcija i prikupljanja za oblikovanje stalnih postava.

Goranka Horjan

Naslov izlaganja: *Izazovi stalnih postava*

Naziv skupa: Radionica za muzejske djelatnike

Organizator: Arheološki muzej, Pula

Vrijeme održavanja: 29.01.2024.

Mjesto održavanja: online

Kratak opis: Goranka Horjan održala je predavanje za zaposlenike Arheološkog muzeja Istre koji se pripremaju za izradu nove muzeološke koncepcije.

Goranka Horjan

Naslov izlaganja*: Leadership – a storage story*

Organizator: Trends and training, Lyon, Francuska

Vrijeme održavanja: 13.03.2024.

Mjesto održavanja: online

Kratak opis: Predstavljena je implementacija metodologije RE\_ORG projekta kojega je Horjan implementirala u Hrvatskoj u suradnji s ICROM-om kako bi se unijela poboljšanja u muzejske čuvaonice.

Goranka Horjan

Naslov izlaganja: *Uvod u radionicu o muzejskim investicijama*

Naziv skupa: Forum muzealaca

Organizator: Dvor Trakošćan, ICOM Hrvatska i partneri

Vrijeme održavanja: 23.05.2024.

Mjesto održavanja: Dvor Trakošćan

Kratak opis: Horjan je vodila radionicu o upravljanju u muzejima s naglaskom na provedbu investicija, Za menadžement je važno postavljati prava pitanja i identificirati rizike kako bi se na vrijeme poduzele odgovarajuće mjere i pronašli odgovori na njih. Identificirani su slijedeći rizici koji imaju i znatan utjecaj na provođenje investicija:

• razvojni pritisci – od prometa, urbanizacije/ruralne izoliranosti, pritisaka turizma, razvoja infrastrukture za obnovljivu energiju, demografske promjene

• posljedice klimatskih promjena - češći ekstremni vremenski događaji i opasnosti, povećanje temperature, ugljični otiska ili kako uvesti zelene politike u muzej

• pravni okviri i granice - izazovi provedbe zakonskih obveza – od zaštite na radu i osiguranja dostupnosti, zaštite muzejske građe i dokumentacije, obveza po intelektualnom vlasništvu i GDPR-u

Goranka Horjan

Naslov izlaganja: *Impakt kompas*

Naziv skupa: Primjena metodologije kompasa učinka u muzejima

Organizator: Tvrđava kulture, Europa Nostra, ICOM

Vrijeme održavanja: 06. – 07.06.2024.

Mjesto održavanja: Hrvatski centar koralja Zlarin

Kratak opis: Izlaganje o primjeni nove metodologije *impakt kompasa* koja je izgrađena oko četiri šire dimenzije utjecaja što omogućuje maksimaliziranje procjene iskustava korisnika i baštinika u zajednici. Kao četiri dimenzije kompasa razmatra se emocionalni i intelektualni utjecaj, kreativni učinak i društveni utjecaj. Primjenom kompasa jača se kapacitet stručnjaka, lokalnih dionika i zajednice za stvaranje snažnijeg učinka kulturne baštine u targetiranom području. U sve izazovnijem današnjem okruženju, prvenstveno zbog izazova uzrokovanih klimatskim promjenama, potiče se traženje rješenja kroz ekološki prihvatljive aktivnosti. Očuvanje kulturne baštine i prilagodba klimatskim promjenama su pitanja

Goranka Horjan

Naslov izlaganja: *Institucionalni okvir u muzejima za borbu protiv nezakonite trgovine umjetninama*

Naziv skupa: Borba protiv nezakonite trgovine kulturnim dobrima

Organizator: UNESCO

Vrijeme održavanja: 08. – 12. 07., 27. – 30.9. i 23. – 25.10.2024.

Mjesto održavanja: Skopje, Tirana, Karachi

Kratak opis: U nastavku suradnje s UNESCO-m ravnateljica G. Horjan pozvana je kao predavač na stručnim konferencijama i radionicama u sklopu projekta „Borba protiv nezakonite trgovine kulturnim dobrima”, koji financira Europska komisija a provodi UNESCO preko Regionalnog ureda u Veneciji Primarni cilj je povezivanje i jača koordinacija između ključnih dionika na regionalnoj i međunarodnoj razini, pa obzirom na iskustvo ravnateljice Horjan i njezinu ulogu u međunarodnoj muzejskoj organizaciji kao predsjednice INTERCOM-a. U programu sudjeluju ključni institucionalni partneri, dužnosnici iz ministarstava kulture, pravosuđa, unutarnjih poslova (tj. policije) i carinske agencije, a posebno muzejski stručnjaci i upravitelji baštinskih lokaliteta. Horjan je izlagala o važnosti uspostave etičkih principa kod prikupljanja građe, potrebe stalne provjere prvenijencije muzejskih predmeta i stvaranja učinkovitog institucionalnog okvira u muzejima. u

Goranka Horjan

Naslov izlaganja: *Capacity Building - Branding - Fundraising As Key Leadership Stations Towards Successful Training Programme For Young Professionals*

Naziv skupa: Museum Forward International Best Practice Forum

Organizator: EUNIC, ICOM, Indonesia Heritage Hub

Vrijeme održavanja: 23. – 27.09.2024.

Mjesto održavanja: Jakarta

Kratak opis: Danas je za ravnatelja muzeja ključno prilagoditi se okružju i učiniti instituciju relevantnom u svijetu koji se stalno mijenja. Ravnatelji muzeja upravljaju složenim krajolikom natjecateljskih prioriteta, raznolike publike i ograničenih resursa. Usput moraju razviti vještine za ublažavanje prijetnji u nastajanju i izgradnju otpornosti u svojim institucijama danas stručnjaci moraju biti vizionari, stratezi i vješti komunikatori, sposobni nadahnuti svoje timove i dionike da ostvare misiju svog muzeja. Izgradnja kapaciteta postaje ključna u ovom procesu. Muzeji se natječu za pozornost s drugim institucijama u kulturnom sektoru, u areni punoj digitalne zabave i smetnji. Posebno se Horjan usmjerila na potrebu edukacije mladih stručnjaka u muzejima. Projekt treninga je osmislila Horjan, a financirao ICOM i EUNIC.

Goranka Horjan

Naslov izlaganja: *Vizionarskim vođenjem i upravljanjem za suzbijanje mentaliteta silosa*

Naziv skupa: Vođenje muzeja u 21. stoljeću: regionalni izazovi i globalni učinci

Organizator: INTERCOM

Vrijeme održavanja: 01. – 05.11.2024.

Mjesto održavanja: Lusaka

Kratak opis: Godišnja konferencija Međunarodnog komiteta za muzejski menadžement INTERCOM, kojega je Horjan izabrana predsjednica, je za temu imala Domaćin konferencije bio je Nacionalni odbor za muzeje Zambije, a otvorio ju je ministar turizma Zambije u čijoj je nadležnosti i područje kulture. Kao predsjednica Međunarodnog komiteta i partner konferencije Horjan se obratila nadležnima na samom otvorenju konferencije, a zatim i održala stručno predavanje pod nazivom Vizionarskim vođenjem i upravljanjem za suzbijanje mentaliteta silosa. U pripremnim aktivnostima osmišljene su radionice za sudionike konferencije na temu održivosti, novih tehnologija, povrata muzejske građe u zemlje podrijetla, menadžmenta i strateškog planiranja. Horjan je vodila radionicu za muzejski menadžment Organizirani su obilasci muzeja i paneli kao i posjet nacionalnom parku. Konferencija je bila i medijski popraćena, snimljena od strane nacionalne televizije i za Zambia BBC a Horjan je dala intervju za medije.

Ivan Mravlinčić

Naslov izlaganja: *Oživjeli Trakošćan*

Naziv skupa: 9. Dani ICARUS Hrvatska, “Baština bez granica: kulturne i edukacijske prakse i nove perspektive”

Organizator: Akademija za umjetnost i kulturu u Osijeku

Vrijeme održavanja: 13. – 15.03.2024.

Mjesto održavanja: Zgrada Akademije, Osijek

Kratak opis: Predstavljena je mobilna aplikacija koja u dvorcu Trakošćan pomoću tehnologije proširene stvarnosti pruža posjetiteljima edukativan i zabavan doživljaj. Nadopunom bogatog muzejskog ambijenta kroz odabrane tematske cjeline promatrač prelazi vremenski okvir te dobiva dublji uvid u dvorski život i kulturu.

Ivan Mravlinčić

Naslov izlaganja: *Trakošćan – digitalizacija dvorca*

Naziv skupa: KultuRi, Konferencija valorizacije kulturne, povijesne i sakralne baštine u turizmu

Organizator: Lux promocija

Vrijeme održavanja: 13. – 14.06.2024

Mjesto održavanja: Palača šećera, Rijeka

Kratak opis: Izloženo je korištenje digitalnih sadržaja u suvremenoj muzeološkoj praksi te način kako digitalan pristup otvara nove mogućnosti istraživanja i edukacije. Trakošćanski muzej korištenjem suvremenih tehnologija na temelju postojećih vrijednosti promovira kulturni identitet i promiče turističku destinaciju.

Kiara Elenia Bienert

Naslov: *Mastering Events: the Trakošćan Castle Experience*

Vrijeme održavanja: 13.06.2024.

Mjesto održavanja: Katna galerija

Kratak opis: Predavanje na temu organizacije i promocije događanja muzeja Dvor Trakošćan s posebnim naglaskom na ona kulturna.

Valentina Meštrić

Naslov: Umjetnost zidnih slika

Vrijeme održavanja: 22.04.2024.

Mjesto održavanja: Prva gimnazija Varaždin, Varaždin

Kratak opis: Predavanje o tehnološkim načinima izvedbe renesansnih zidnih slika na području sjeverne Italije. Predavanje organizirano u sklopu projekta ,,Antički i suvremeni Veneto“.

Valentina Meštrić

Naslov izlaganja: *Cvjetovi zla Male biblioteke Dvora Trakošćan: konzervatorsko-restauratorski zahvati nad flokiranim tapetama iz 19.st.*

Naziv skupa: 3. konzervatorsko-restauratorska konferencija Hrvatskog restauratorskog društva ConRestCon 2024

Organizator: Hrvatsko restauratorsko društvo i Hrvatski državni arhiv

Vrijeme održavanja: 19.09.2024.

Mjesto održavanja: Hrvatski državni arhiv, Zagreb

Kratak opis: U ovom izlaganju opisani su postupci konzerviranja i restauriranja flokiranih tapeta u Maloj biblioteci Dvora Trakošćan.

Valentina Meštrić i Vinko Kovač

Naslov izlaganja: *Romantičarska obnova Trakošćana – habsburški duh u središtu Zagorja*

Naziv skupa: XXXII. Međunarodni znanstveni skup – Nijemci i Austrijanci u hrvatskom kulturnom krugu

Organizatori: Njemačka zajednica – Zemaljska udruga Podunavskih Švaba u Hrvatskoj, Osijek

Vrijeme održavanja: 08. – 10.11.2024.

Mjesto održavanja: Zgrada Osječko-baranjske županije, Osijek

Kratak opis: U izlaganju je predstavljen proces obnove Trakošćana u drugoj polovici 19. stoljeća te je mimo podastrijetih primjera iz samog dvorca ponuđena interpretacija šireg okvira te najzaslužnijih osoba za ostvarenje obnove (Juraj VI. Drašković i njegova supruga Sofija).

Vinko Kovač

Naslov izlaganja: *Dematerijalizacija mjesta sjećanja*

Naziv skupa: VII. kongres povjesničara

Organizatori: Hrvatski nacionalni odbor za povijesne znanosti, Društvo za hrvatsku povjesnicu, Filozofski fakultet Sveučilišta Josipa Jurja Strossmayera u Osijeku – Odsjek za povijest, Hrvatski institut za povijest – Podružnica za povijest Slavonije, Srijema i Baranje

Vrijeme održavanja: 25. – 28.09.2024.

Mjesto održavanja: Filozofski fakultet Sveučilišta Josipa Jurja Strossmayera u Osijeku

Kratak opis: U izlaganju se problematizira nužnost materijalne komponente za konstrukciju „*mjesta“ sjećanja* u procesu stvaranja kolektivnog pamćenja. Kao materijalni i tradicionalni primjer predstavljen je Trakošćan i njegova pozicija u hrvatskoj kulturno-povijesnoj baštini.

Vinko Kovač

Naslov: Juraj II. Drašković – historijat jednog trakošćanskog gospodara

Vrijeme održavanja: 19.12.2024.

Mjesto održavanja: Škola primijenjene umjetnosti i dizajna, Zagreb

Kratak opis: Održano je predavanje o Jurju II. Draškoviću ispred zaposlenika i učenika Škole primijenjene umjetnosti i dizajna u Zagreb s ciljem upoznavanja istih s problematikom Jurja II. Draškovića te izrade bista temeljem predstavljenih slikovnih izvora.

6.7. Publicistička djelatnost stručnih djelatnika (u okviru muzejske djelatnosti)

Horjan, Goranka. 2024. „Hrvatski centar koralja Zlarin - otok prošlog vremena s projekcijom za budućnost “. Muzejski dokumentacijski centar: Zagreb. Informatica Museologica br 54, 2023., 147 – 152.

Horjan, Goranka. 2024. „Management of New Experiences and Expectations in Museums (and sites) - Responding to New Realities“. ICOM Portugal, Lisboa. Boletim ICOM Portugal – tiskano izdanje, serija III, 07. 2023. Br. 20, str. 42 – 50.

Horjan, Goranka. 2024. „Forum muzealaca u Trakošćanu – o jačanju kapaciteta, brendiranju i muzejskim investicijama. Muzejski dokumentacijski centar: Zagreb. Newletter br 220, 28.05.2024.

Horjan. Goranka. 2024. „Najromantičniji hrvatski dvorac nudi bogat jesenski program“, časopis Croatia Airlines jesen 2024. str. 1-7.

Horjan. Goranka. 2024. Effective Museum Leadership in Mitigating Risks in Conflict and Crisis: Guidelines for Developing a Successful Online Director’s Forum for Museum Leaders, ICOM Paris.

Horjan, Goranka. 2024. Foreword and Moderation. Museum Forward. ICOM i EUNIC: Jakarta. Conference program book. str. 3 – 5; 25.

Kovač, Vinko. 2024. „Okrugli stol: Muzeji i baština u kontekstu digitalnih igara i igrifikacije.“, električna publikacija https://historiografija.hr/?p=40954. Portal: Historiografija.hr. 23.05.2024.

Mravlinčić, Ivan. 2024. „Trakošćan i obitelj Drašković“. Vojnici grofa Josipa Kazimira Draškovića. Dvor Trakošćan: Trakošćan. 3. – 7.

Srednoselec, Andreja. 2024. „Tko tu koga ženi?/Who is marrying whom?“. Dvor Trakošćan: Trakošća

Srednoselec, Andreja. 2024. „Dvor Trakošćan – izložbom „Tko tu koga ženi?“ obilježen 70. rođendan muzeja“. Vijesti iz svijeta muzeja. Muzejski dokumentacijski centar. Broj 218. 30.04.2024.

## 6.8. Stručno usavršavanja (tečajevi, seminari, studijska putovanja, specijalizacija, stručni ispiti)

Andreja Srednoselec, Goranka Horjan, Ivan Mravlinčić, Jelena Đurman, Kiara Elenia Bienert, Kristina Majcen, Mario Borovec, Valentina Meštrić

Naziv*: Radionica brandinga*

Organizator: Dvor Trakošćan

Izlagač/autor: Ana Katurić

Vrijeme održavanja: 10., 11. i 12.01.2024.

Mjesto održavanja: Katna galerija Dvora Trakošćan

Kratak opis: Radionica na temu izrade novog vizualnog identiteta i brendinga muzeja i trakošćanskog lokaliteta.

Andreja Srednoselec, Goranka Horjan, Ivan Mravlinčić

Naziv*: Izazovi izrade stalnih postava*

Organizator: Ministarstvo kulture i medija i Muzejski dokumentacijski centar

Izlagač/autor: više izlagača

Vrijeme održavanja: 22.01.2024.

Mjesto održavanja: Galerija Klovićevi dvori, Zagreb

Kratak opis: Okrugli stol posvećen temi stalnih postava muzeja na kojem su razmijenjena iskustava i pristupi oblikovanju stalnih postava, istaknute smjernice struke i uključivanje različitih korisničkih znanja u cilju osnaživanja kapaciteta muzeja.

Andreja Srednoselec, Ivan Mravlinčić, Kristina Majcen

Naziv: *Dijeljenje resursa kao način razvoja umjetničke zbirke*

Organizator: Muzej grada Zagreba

Izlagač/autor: Tina Fortič Jakopić

Vrijeme održavanja: 15.02.2024.

Mjesto održavanja: Muzej grada Zagreba, Zagreb

Kratak opis: Predavanje o strategiji razvoja i vrednovanja zbirke na primjeru Muzeja novije i suvremene povijesti Slovenije i njihovog izložbenog projekta Kruha i igara: slikarstvo Tone Kralja 1941.-1945.

Andreja Srednoselec

Naziv: *ICOM Award Capacity Building Session*

Organizator: ICOM

Izlagač/autor: više izlagača

Vrijeme održavanja: 20.02.2024.

Mjesto održavanja: online

Kratak opis: Radionica o načinu prijavljivanja muzeja za ICOM-ovu nagradu (The ICOM Award for Sustainable Development Practice in Museums) i ciljevima održivog razvoja (SDGs).

Andreja Srednoselec, Kristina Majcen

Naziv: *Autorsko pravo i srodna prava*

Organizator: Državni zavod za intelektualno vlasništvo i Muzejski dokumentacijski centar

Izlagač/autor: Daniela Kuštović Kokot

Vrijeme održavanja: 26.02.2024.

Mjesto održavanja: online

Kratak opis: Radionica na kojoj se govorilo o osnovama autorskog i srodnih prava s naglaskom na teme od važnosti za muzejske djelatnike – rok trajanja zaštite, iznimke i ograničenja od autorskog i srodnih prava, djela siročad, autorska djela stvorena u radnom odnosu.

Andreja Srednoselec, Goranka Horjan, Kristina Majcen, Natalija Ivanić, Valentina Meštrić

Naziv: *Studijsko putovanje*

Organizator: Dvor Trakošćan

Vrijeme održavanja: 01. – 02.03.2024.

Mjesto održavanja: Beč

Kratak opis: Posjet stručnih djelatnica muzeja srodnim muzejskim ustanovama (Belvedere, Belvedere 21 (muzej suvremene umjetnosti), Albertina, interaktivni centar FLIP – Erste Financial Life Park, Weltmuseum Wien, Kunsthistorisches Museum. Putovanje je uključivalo susrete s kolegama, obilazak stalnih postava i izložbi te upoznavanje s pozitivnim praksama, raznolikim organizacijskim aspektima i operativnim pristupima posjećenih muzeja. Osim izložbi, naglasak je stavljen na analizu modela prihvata posjetitelja i infrastrukturnih elemenata, uključujući rješenja za preventivnu zaštitu, postavljanje pregradnika, prezentaciju postava i izložaba publici te pružanje podrške posjetiteljima s tjelesnim oštećenjima.

Andreja Srednoselec, Ines Sekol

Naziv: *Tečaj za djelatnike na poslovima upravljanja dokumentarnim i arhivskim gradivom izvan arhiva*

Organizator: Državni arhiv u Varaždinu

Izlagač/autor: više izlagača

Vrijeme održavanja: 06. – 08.03.2024.

Mjesto održavanja: Državni arhiv u Varaždinu, Varaždin

Kratak opis: Tečaj za djelatnike na poslovima upravljanja dokumentarnim i arhivskim gradivom izvan arhiva koji je obuhvatio program ispita za provjeru stručne osposobljenosti i obvezni je preduvjet za polaganje stručnog ispita za navedene poslove. Nakon odslušanog tečaja djelatnice Andreja Srednoselec i Ines Sekol uspješno su položile stručni ispit.

Andreja Srednoselec

Naziv*: "Museum collections: formation, accounting, storage, usage"*

Organizator: Trand and Training

Izlagač/autor: više izlagača

Vrijeme održavanja: 13.03.2024.

Mjesto održavanja: online

Kratak opis: Konferencija na kojoj su međunarodni stručnjaci održali predavanja o upravljanju muzejima, muzejskim čuvaonicama, ulozi konzervatora u održivosti muzeja i zaštiti zbirki.

Andreja Srednoselec, Ivan Mravlinčić

Naziv: *Muzejska knjiga online*

Organizator: Muzejski dokumentacijski centar

Izlagač/autor: više izlagača

Vrijeme održavanja: 22.05.2024.

Mjesto održavanja: online

Kratak opis: Radionica na kojoj su predstavljene online muzejske publikacije, međunarodni standardi koji se trebaju poštivati pri njihovoj izradi, vrste i formati, slobodni i ograničeni pristup, besplatne i publikacije uz naknadu, obveza dostavljanja u NSK i pohranjivanje u sustavima Hrvatske digitalne knjižnice. Predstavljena je hrvatska muzejska praksa online nakladništva.

Andreja Srednoselec, Ivan Mravlinčić, Kiara Elenia Bienert, Kristina Majcen, Valentina Meštrić, Vinko Kovač

Naziv: *Kako smanjiti rizike poslovanja muzeja prilagodljivim modelima upravljanja u području jačanja kapaciteta, brendiranja i muzejskih investicija*

Organizator: Dvor Trakošćan i ICOM Hrvatska

Izlagač/autor: više izlagača

Vrijeme održavanja: 23.05.2024.

Mjesto održavanja: Katna galerija, Trakošćan

Kratak opis: Svrha foruma muzealaca bila je usmjerena na razmatranje strategija s ciljem smanjenja rizika u poslovanju muzeja putem prilagodljivih modela upravljanja, a s posebnim afinitetom ka jačanju radnih kapaciteta, brendiranja i realizacije muzejskih investicija. Nakon općeg dijela skupa, sudionici su se mogli podijeliti u 3 zasebne radionice – o brendiranju, muzejskih investicijama i jačanju kapaciteta.

Andreja Srednoselec, Kristina Majcen

Naziv: *Primarna dokumentacija: Knjiga ulaska i knjiga izlaska*

Organizator: Muzejski dokumentacijski centar

Izlagač/autor: Ana Solter, Jelena Balog Vojak, Martina Beljak, Link2

Vrijeme održavanja: 03.10.2024.

Mjesto održavanja: online

Kratak opis: Radionica na kojoj su predstavljeni načini vođenja knjiga ulaska i knjiga izlaska te propisi i izazovi vođenja navedene muzejske dokumentacije.

Andreja Srednoselec, Tanja Mravlinčić

Naziv: *Smještaj muzejskih predmeta u čuvaonicama i vođenje dokumentacije o smještaju u inventarnoj knjizi (bazi podataka)*

Organizator: Muzejski dokumentacijski centar

Izlagač/autor: Dajana Batinić, Iva Validžija i Dunja Vranešević

Vrijeme održavanja: 12.12.2024.

Mjesto održavanja: online

Kratak opis: Radionica na kojoj su predstavljeni načini smještaja muzejskih predmeta i vođenja dokumentacije kroz primjer Muzeja grada Zagreba te proces izmještanja, vođenja dokumentacije i novog smještaja zbirke Galerije Krsto Hegedušić.

Dragutin Botković

Naziv: *Stručno osposobljavanje rukovatelja traktorom s priključnim oruđima za rad*

Organizator: Vizor

Izlagač/autor: više izlagača

Vrijeme održavanja: 21.05.2024.

Mjesto održavanja: Vizor, Varaždin

Kratak opis: Tečaj za stručno osposobljavanje rukovatelja traktorom s priključnim oruđima za rad nakon kojeg je djelatnik Dragutin Botković uspješno položio ispit.

Eva Pelko, Tanja Mravlinčić

Naziv: *Digital Exhibition Summit*

Organizator: MuseumNEXT

Izlagač/autor: više izlagača

Vrijeme održavanja: 16. i 17.12.2024.

Mjesto održavanja: online

Kratak opis: Stručni skup posvećen digitalizaciji muzeja i galerija. Predstavljeni su najnoviji trendovi, strategije i projekti diljem svijeta.

Ivan Mravlinčić, Vinko Kovač

Naziv: *Effective museum leadership in mitigating risks in conflicts and crisis*

Organizator: ICOM South East Europe, INTERCOM

Izlagač/autor: više izlagača

Vrijeme održavanja: 21.05.2024.

Mjesto održavanja: online

Kratak opis: Webinar je bio posvećen nadvladavanju financijskih izazova u suvremenom radu muzejskih i drugih kulturnih ustanova uz praktičnu radionicu u drugom dijelu događaja.

Ivan Mravlinčić

Naziv: *Potresi u sjevernoj Hrvatskoj*

Organizator: Geotehnički fakultet, Varaždin

Izlagač/autor: više izlagača

Vrijeme održavanja: 16.04.2024.

Mjesto održavanja: Geotehnički fakultet

Kratak opis: Stručnim predavanjima i konstruktivnim panelom dao se doprinos društvenoj svijesti o potresima. Predstavljene su aktivnosti istraživačkih projekata, između ostalih i SeisRICHerCRO u koji je uključen i Dvor Trakošćan.

Jelena Đurman, Natalija Ivanić

Naziv: *Why being accessible and inclusive is good for your business and your guests*

Organizator: Interpret Europe

Izlagač/autor: Peta Wittig

Vrijeme održavanja: 29.02.2024.

Mjesto održavanja: online

Kratak opis: Predavanje o praktičnim savjetima i primjerima kako stvoriti pristupačno i inkluzivno okruženje za svoju instituciju kako bi pridonijeli iskustvu gostiju.

Jelena Đurman

Naziv: *Koordinator za razvoj sustava unutarnjih kontrola (FMC)*

Organizator: SEVOI Hrvatska

Izlagač/autor: Željko Krpan

Vrijeme održavanja: 27.03. – 18.04.2024.

Mjesto održavanja: online

Kratak opis: Sustav unutarnjih kontrola je skup načela, metoda i postupaka unutarnjih kontrola koji uspostavlja odgovorna osoba institucije u svrhu osiguranja uspješnog upravljanja i ostvarenja općih ciljeva te njihova implementacija u našoj instituciji.

Jelena Đurman, Kristina Majcen, Natalija Ivanić

Naziv: *Stručni skup 7. dan bajki i priča – Pripovjedno tkanje*

Organizator: Hrvatsko knjižničarsko društvo i Knjižničarsko društvo Krapinsko-zagorske županije

Izlagač/autor: više izlagača

Vrijeme održavanja: 03.06.2024.

Mjesto održavanja: Dvor Veliki Tabor, Desinić

Kratak opis: Stručni skup namijenjen knjižničarima, učiteljima, kustosima, pedagozima, odgojiteljima i majstorima pripovijedanja. Skup se bavio osnovnim elementima pripreme za uspješnog pripovijedanja, pronalaženjem odgovora na pitanje što i zašto pripovijedamo, načinima, metodama i tehnikama pripovijedanja te odabira individualnog načina pripovijedanja i stvaranja vlastitog repertoara. Održana su predavanja i radionice.

Jelena Đurman, Kiara Elenia Bienert

Naziv: *Konferencija Žene i poduzetništvo*

Organizator: SL KRAPINA KONZALTING d.o.o.

Izlagač/autor: više izlagača

Vrijeme održavanja: 06.06.2025.

Mjesto održavanja: Poslovno-tehnološki inkubator Krapinsko-zagorske županije, Krapina

Kratak opis: Radionica na kojoj su sudjelovali domaći stručnjaci i profesionalci s ciljem smanjenje marginalizacije žena u poslovnom svijetu.

Jelena Đurman, Kiara Elenia Bienert

Naziv: *Fortic Green Sustain Lab*

Organizator: Tvrđava kulture Šibenik

Izlagač/autor: Laura Orlić

Vrijeme održavanja: 22. – 23.10.2024.

Mjesto održavanja: Kampus Tvrđave sv. Ivana, Šibenik

Kratak opis: Radionica je obuhvatila niz tema, uključujući tri dimenzije održivog razvoja, UN-ove ciljeve održivog razvoja, okvir za okoliš, društvo i upravljanje (ESG), prakse kružnog gospodarstva i mjere za smanjenje ugljičnog otiska.

Jelena Đurman, Kristina Majcen, Natalija Ivanić

Naziv: *Studijsko putovanje*

Organizator: Interpret Europe i Recider projekt d.o.o.

Izlagač/autor: više izlagača

Vrijeme održavanja: 23.11.2024.

Mjesto održavanja: PP Papuk i Pleternica

Kratak opis: Jednodnevno studijsko putovanje obuhvatilo je posjet Geo-info centru u Voćinu u sklopu Park prirode Papuk, Planinarskom domu Jankovac (također dio PP Papuk) i Muzeju bećarca u Pleternici gdje su autorice postava iz kreativnog tima Muze predstavile proces osmišljavanja i planiranja postava muzeja.

Kristina Majcen, Valentina Meštrić

Naziv: *Radionica  o novom pravilniku o vođenju muzejske dokumentacije i izazovima prikupljanja građe povijesnih i kulturno-povijesnih zbirki*

Organizator: Hrvatski povijesni muzej, Gradski muzej Varaždin, Muzej Međimurja

Izlagač/autor: Jelena Balog Vojak, Spomenka Težak

Vrijeme održavanja: 27.02.2024.

Mjesto održavanja: Muzej Međimurja, Čakovec

Kratki opis: Radionica za kustose povijesnih i kulturno-povijesnih zbirki s ciljem unaprjeđenja stručnog rada u muzejima. Na radionici se raspravljalo o izazovima tijekom prikupljanja i vođenja muzejske građe prema novom pravilniku. Neki od problema o kojima se vodila diskusija ticali su se preoštećenih predmeta za koje bi bilo najbolje da se otpiši kao i prekomjerno nakupljanje nove građe nastale darovanjima.

Kristina Majcen

Naziv: *Spomenici i nacionalna pomirba: Slučaj Varaždin*

Organizator: Gradski muzej Varaždin

Izlagač/autor: Antonijo Grgić

Vrijeme održavanja: 27.03.2024.

Mjesto održavanja: Gradski muzej Varaždin

Kratki opis: Arhitekt Antonijo Grgić održao je predavanje o tome kako i na koji način se u Hrvatskoj koriste spomenici u procesu društvene pomirbe i pri obradi društvene traume Drugoga svjetskog rata.

Kristina Majcen

Naziv: *Interpretation: the art of being memorable*

Organizator: Interpret Europe

Izlagač/autor: Vanessa Vaio

Vrijeme održavanja: 10.04.2024.

Mjesto održavanja: online

Kratki opis: Radionica o interpretaciji baštine koja istražuje korake u interpretaciji i ključnu ulogu koju igra iskustvo i sudjelovanje u procesu stvaranja dugotrajnih uspomena.

Kristina Majcen

Naziv: *Inkluzija u ustanovama u kulturi*

Organizator: Ministarstvo kulture i medija

Vrijeme održavanja: 17.10.2024.

Mjesto održavanja: online

Kratki opis: Informativna radionica za potencijalne prijavitelje na Poziv na dostavu projektnih prijedloga „Inkluzivne usluge ustanova u kulturi“ koji se provodi u okviru Programa Učinkoviti ljudski potencijali 2021. - 2027., a financira se sredstvima Europskog socijalnog fonda plus.

Kristina Majcen

Naziv: *Važnost likovnog izražavanja kod adolescenata*

Organizator: Udruga 1DAN

Izlagač/autor: Lila Herceg

Vrijeme održavanja: 10.12.2024.

Mjesto održavanja: online

Kratki opis: Radionica o važnosti likovnog izražavanja kod adolescenata, dobrobiti tog izražavanja te utjecajima likovnog izražavanja na izgradnju identiteta i budućnosti djeteta. Radionica se sastojala od stručnog predavanja s praktičnim primjerima te interaktivnog dijela s vježbama.

Mario Borovec, Mato Ernoić

Naziv: *Tečaj prije polaganja stručnog ispita za rukovatelja plinskim uređajima i postrojenjima*

Organizator: Društvo energetičara Varaždin

Izlagač/autor: više izlagača

Vrijeme održavanja: listopad i studeni 2024.

Mjesto održavanja: Društvo energetičara Varaždin

Kratki opis: Tečaj za rukovatelje plinskim uređajima i postrojenjima nakon kojeg su djelatnici Mario Borovec i Mato Ernoić uspješno položili stručni ispit.

Natalija Ivanić

Naziv: *KAJkavica* –  *kajkavska radionica: Juraj Mulih: kajkafski pisec i misionar*

Organizator: Kajkaviana – društvo za prikupljanje, čuvanje i promicanje hrvatske kajkavske baštine

Izlagač/autor: Danica Leštek, Vera Grgac

Vrijeme održavanja: 25.03.2024.

Mjesto održavanja: Prostorije Kajkaviane u Fellerovoj zgradi, Donja Stubica

Kratak opis: Predavanje o životu i djelima jednog od najplodnijih hrvatskih duhovnih pisaca Jurja Muliha. Osobiti naglasak je stavljen na dio njegovih djela: Regula roditelov i drugeh starešeh i Regula dvorjanstva - to je zapravo prvi hrvatski bonton, pisan kajkavskim narječjem. Poveo se zanimljiv razgovor među sudionicima radionice o razvoju lijepog ponašanja i higijenskih navika kroz stoljeća uz usporedbu sa suvremenom situacijom u svakodnevnom životu.

Natalija Ivanić

Naziv: *MuseumNext's XR Summit*

Organizator: Museum Next

Izlagač/autor: više izlagača

Vrijeme održavanja: lipanj 2024.

Mjesto održavanja: online

Kratki opis: Kroz više izlaganja prikazani su razni primjeri korištenja multimedije u muzejima, galerijama te načini poboljšanja muzejskog iskustva posjetitelja. Prikazana je i važnost edukacije posjetitelja kroz virtualnu, proširenu ili miješanu stvarnost. Naglašava se multidisciplinarni pristup, korištenje raznih medija tj. interakcija teksta, fotografskog materijala, audio i video zapisa kao i storytellinga.

Natalija Ivanić

Naziv: *Museums, Games and Play Summit*

Organizator: Museum Next

Izlagač/autor: više izlagača

Vrijeme održavanja: srpanj 2024.

Mjesto održavanja: online

Kratki opis: Kroz više izlaganja prikazano je kako kroz igru i zabavne edukativne sadržaje privući veći broj posjetitelja u muzeje, kako zadržati njihov interes i želju da dođu ponovo. Osobit je naglasak stavljen na stvaranje sadržaja za djecu i mlade. Osmišljavanje digitalnog sadržaja koji će dati zanimljivo online iskustvo muzeja, ali i privući ljude da fizički posjete muzej.

Natalija Ivanić

Naziv: *Connect and grow: Effective digital storytelling in museums*

Organizator: NEMO

Izlagač/autor: Medhavi Gandhi, The Heritage Lab

Vrijeme održavanja: 05.11.2024.

Mjesto održavanja: online

Kratki opis: Prezentacija o tome kako stvarati digitalnu publiku, pa onda i privući istu u muzej. Povezivanje s lokalnom zajednicom i kroz interakciju uključivati publiku u stvaranje priča i doživljaja. Predavačica daje konkretne primjere kako prezentirati digitalne sadržaje publici preko društvenih mreža. Važno je istraživati mišljenje publike prije stvaranja novog sadržaja, kao i napraviti anketu o povratnim dojmovima o tim novim sadržajima, kako bismo vidjeli jesmo li postigli željeni cilj i što bi trebalo mijenjati.

Snježana Belač

Naziv: *Specijalistički program izobrazbe u području javne nabave*

Organizator: Fakultet organizacije i informatike

Izlagač/autor: više izlagača

Vrijeme održavanja: 08.11. – 30.11.2024.

Mjesto održavanja: Foi, Varaždin

Kratki opis: Specijalistički program izobrazbe u području javne nabave. Obrađene su teme zakonodavnog i institucionalnog okvira sustava javne nabave, načela javne nabave, obveznika primjene zakona, planiranja, registra ugovora, pripreme postupaka, istraživanja tržišta te tehnika i instrumenata za ekektroničku i zbirnu nabavu.

Tanja Mravlinčić

Naziv: *MUVI 10: muzeji-video-film*

Organizator: Muzejski dokumentacijski centar

Izlagač/autor: više izlagača, uključujući Dvor Trakošćan

Vrijeme održavanja: 09.12.2024.

Mjesto održavanja: online

Kratak opis: U kategoriji Etnografska istraživanja prikazan je film u produkciji muzeja Dvor Trakošćan pod nazivom *Žene* nose svijet. Tanja Mravlinčić sudjelovala je u raspravi na okruglom stolu.

Valentina Meštrić

Naziv: *Anatomy of Lucas Cranach’s Adam & Eve: A Case Study in Conservation*

Organizator: Getty Center, Los Angeles

Izlagač/autor:Ulrich Birkmaier, George Bisacca, John Griswold, Douglas MacLennan

Vrijeme održavanja: 17.02.2024.

Mjesto održavanja: online

Kratak opis: U predavanju su sudjelovali stručnjaci uključeni u višegodišnji konzervatorski projekt te su raspravljati o izazovima s kojima su se suočavali i njihovim rješenjima, zajedno s iznenađujućim nalazima koji otkrivaju kako je vodeći renesansni slikar Lucas Cranach Elder stvarao svoje slike u prirodnoj veličini. Predavanje se odvijalo u dva dijela. Konzervatori i kustosi usredotočili su se na prvu fazu projekta, čišćenje slike Adama i Eve, te istraživanje Cranachove slikarske tehnike. U drugom dijelu su stručnjaci za konzervaciju drvenih ploča i konzervatorski znanstvenici s Getty Conservation Institute, raspravljali o zamršenoj strukturnoj restauraciji i naglascima iz znanstvenih studija.

Valentina Meštrić

Naziv: *History(ies) of the Restoration of Archaeological Treasures*

Organizator: Bode-Museum

Izlagač/autor: više izlagača

Vrijeme održavanja: 28. – 31.05.2024.

Mjesto održavanja: Berlin

Kratak opis: Na međunarodnoj konferenciji održanoj u muzeju za bizantsku umjetnost, Bode-Museum, sudjelovali su razni stručnjaci iz područja konzervacije i restauracije arheoloških predmeta. Posebno se raspravljalo o uvjetima preventivne zaštite već restauriranih predmeta. U sklopu konferencije održano je i terensko predavanje u Pergamon muzeju koji se obnavlja i koji će sljedećih 7 godina biti zatvoren za javnost. U četvrtak sam na poziv kolega iz ,,Rathgen-Forschungslabor'' prisustvovala otvorenju konz.-rest. izložbe (Un)seen stories u ,,Kupferstichkabinet" gdje sam imala priliku vidjeti inovativne pristupe u prezentaciji konzervatorsko-restauratorskih zahvata na pojedinim predmetima.

Valentina Meštrić

Naziv: *(Un)seen stories*

Organizator: Kupferstichkabinet i Rathgen-Forschungslabor

Izlagač/autor: više izlagača

Vrijeme održavanja: 30.05.2024.

Mjesto održavanja: Kupferstichkabinet, Berlin

Kratak opis: U ovom su projektu prikazani suvremeni i znanstveni pristupi konzervacije i restauracije kulturne baštine te njihova prezentacija na završnoj izložbi na kojoj su bile izložene ,,nevidljive priče“ nastale tijekom konzervatorsko-restauratorskih zahvata.

Valentina Meštrić

Naziv: *1. regionalna koordinacija predsjednika turističkih zajednica s područja Varaždinske županije*

Organizator: Turistička zajednica Varaždinske županije

Izlagač/autor: Goran Mališ i predstavnici Ministarstva turizma

Vrijeme održavanja: 17.12.2024.

Mjesto održavanja: Županijska palača, Varaždin

Kratak opis: Izrada plana upravljanja destinacijom Trakošćan i općina Bednja za 2025. – 2029. godinu.

Vinko Kovač

Naziv: *Muzeji i baština u kontekstu digitalnih igara i igrifikacije*

Organizator: Odsjek za informacijske znanosti Filozofskog fakulteta Sveučilišta u Zagrebu, Muzejski dokumentacijski centar.

Izlagač/autor: Rea Drvar, dr. sc. Tomislav Ivanjko, Dora Jakopić, dr. sc. Branimir Janković, dr. sc. Tibor Komar, dr. sc. Željka Miklošević, Marija Rojko, Marija Sabolić i Matija Vigato.

Vrijeme održavanja: 15.05.2024. godine

Mjesto održavanja: Knjižnica Filozofskog fakulteta Sveučilišta u Zagrebu

Kratak opis: Održan je okrugli stol koji problematizira temu digitalnih igara i igrifikacije u kontekstu očuvanja promoviranja kulturno-povijesne baštine. Tematici se pristupilo interdisciplinarno, zahvaljujući raznim znanstvenim disciplinama kojima pripadaju izlagači (filozofija, antropologija, etnologija, povijest, informacijske znanosti, muzeologija). Dani su konkretni primjeri dobre prakse iz Muzeja grada Zagreba i Muzeja suvremene umjetnosti.

Vinko Kovač

Naziv: *Culture Moves Europe – primjeri prakse*

Organizator: Služba za Kreativnu Europu Ministarstvo kulture i medija RH

Izlagači: Agata Lučić, Marija Kamber, Fani Solomun, Meri Vesanović

Vrijeme održavanja: 10.07.2024.

Mjesto održavanja: online

Kratak opis: Webinar koji tematizira dosadašnje dobre prakse razmjena i stručnog usavršavanja muzejskog, kulturnog i drugog stručnog osoblja putem programa Culture Moves Europe financiran sredstvima EU.

Vinko Kovač

Naziv edukacije: *Pristupačnost za sve*

Organizator: Tiflološki muzej

Izlagači: Kosjenka Brajdić i Eva Pavić (Udruga ASK), Željka Sušić (Tiflološki muzej), Ružica Kežman (Centar za odgoj i obrazovanje Slave Raškaj Zagreb), Marija Livajušić (Centar Up2Date)

Vrijeme održavanja: 21.11.2024.

Mjesto održavanja: Tiflološki muzej, Zagreb

Kratak opis: Edukacija je održana s ciljem upoznavanja djelatnika u kulturi s teorijskim, ali i praktičnim znanjima koja su potrebna u radu s posjetiteljima s invaliditetom te ih potaknuti na promišljanje o temi inkluzivnosti i nužnosti pristupačnih sadržaja i okruženja, odnosno stvaranja inkluzivnog muzeja u kojem se osobe s invaliditetom osjećaju dobrodošlo i cijenjeno.

Vinko Kovač

Naziv: *The activist museum: going deeper*

Organizator: Acesso cultura / access culture

Izlagači: Julia Leser, Jana Golombek i Goranka Horjan

Vrijeme održavanja: 25.11.2024.

Mjesto održavanja: online

Kratak opis: Edukacija, odnosno online debata, je održana na problematiku utjecaja politike na svakodnevni rad muzejskih institucija. Istaknuti su neki glavni problemi prilikom izložbi koje su okarakterizirane kao „osjetljive“ s obzirom na reakciju javnosti i službene politike. Nadalje, potegla se problematika financiranja takvih aktivnosti, bilo u lokalnim, regionalnim i/ili nacionalnim muzejima.

Vinko Kovač

Naziv: *Informativna radionica u okviru Otvorenog poziva za dostavu projektnih prijava za standardne projekte*

Organizator: Zajedničko tajništvo Slovenija – Hrvatska, Interreg SLO-RH

Vrijeme održavanja: 05.12.2024.

Mjesto održavanja: Ptuj

Kratak opis: Edukacija je namijenjena organizacijama lokalne i regionalne samouprave, obrazovnim institucijama i organizacijama u kulturi, zaštiti okoliša itd., koji žele aplicirati na raspisane natječaje Interreg programa Slovenija-Hrvatska te sudjelovati u provedbi odobrenih i financiranih projekata.

Željko Brlić

Naziv: *Stručno osposobljavanje rukovatelja motornom pilom, rukovatelja motornom kosilicom i rukovatelja traktorom s priključnim oruđima za rad*

Organizator: Vizor

Izlagač/autor: više izlagača

Vrijeme održavanja: 15.10. i 12.12.2024.

Mjesto održavanja: Vizor, Varaždin

Kratak opis: Tečajevi za stručno osposobljavanje rukovatelja *motornom pilom, rukovatelja motornom kosilicom i rukovatelja* traktorom s priključnim oruđima za rad nakon kojih je djelatnik Željko Brlić uspješno položio ispite.

## 6.9. Stručna pomoć i konzultacije

Andreja Srednoselec

* mentorstvo kustosici pripravnici Kristini Majcen
* mentorstvo kustosici pripravnici Tanji Mravlinčić
* konzultacije s korisnicima (M.R., K.D., L.M., K.D., S.S.)
* stručna pomoć i uvođenje novih djelatnika u poslovne zadatke

Goranka Horjan

* konzultacije za usavršavanje i ugovaranje podrške stručnoj edukaciji u sustavu mreže Museum Next, Interpret Europe i ICOM

Ivan Mravlinčić

* mentorstvo kustosu pripravniku Vinku Kovaču
* konzultacije s korisnicima
* stručna pomoć i uvođenje novih djelatnika u poslovne zadatke

Valentina Meštrić

* mentorstvo muzejskom tehničaru pripravniku Ivici Kušincu
* umjetnička suradnica na Akademiji likovnih umjetnosti u Zagrebu, rad u nastavi sa studentima kiparskog odsjeka
* stručna pomoć i konzultacije s korisnicima

Vinko Kovač

* vanjski suradnik na Filozofskom fakultetu Sveučilišta u Zagrebu, rad u nastavi sa studentima Odsjeka za povijest (akademska godina 2024./2025.); Kolegij – *Digitalna humanistika za povjesničare*

## 6.10. Urednički poslovi, recenzije knjiga i članaka

Andreja Srednoselec

* urednica kataloga izložbe „Tko tu koga ženi?/Who is marrying whom?“ (tiskani)
* urednica kataloga izložbe „Tko tu koga ženi?/Who is marrying whom?“ (elektronski)

Goranka Horjan

* članica uredništva za publikaciju Guidelines for Developing a Successful Online Director’s Forum for Museum Leaders, izdanje ICOM Paris

## 6.11. Djelovanje u strukovnim društvima

Institucionalno članstvo ustanove

* ICOM
* Europa Nostra Hrvatska
* Interpret Europe
* NEMO
* MuseumNEXT

Goranka Horjan

* članica ICOM i predsjednica INTERCOM, članica Upravnog odbora Nacionalnog komiteta
* potpredsjednica Hrvatskog nacionalnog komiteta ICOMOS-a
* članica INTERPRET Europe
* članica Europe Nostre Hrvatska
* članica Future Directors' Hub
* članica Društva povjesničara umjetnosti

Kristina Majcen

* članica Hrvatskog društva likovnih umjetnika Varaždin (HDLU Varaždin)

Valentina Meštrić

* članica Hrvatskog restauratorskog društva (HRD)
* članica Međunarodnog instituta za konzerviranje i restauriranje povijesnih i umjetničkih dijela (IIC)
* članica Hrvatskog društva likovnih umjetnika Varaždin (HDLU Varaždin)
* direktorica Turističke zajednice Trakošćan – Općina Bednja (TZTOB)

Vinko Kovač

* član Hrvatskog muzejskog društva (HMD)
* član Hrvatskog nacionalnog odbora za povijesne znanosti (HNOPZ)

## 6.12. Informatički poslovi muzeja

Andreja Srednoselec

* ažuriranje podataka muzeja u OREG-u
* pretraživanje, obrada i ispisi statističkih podataka vezanih uz muzejske zbirke
* pregledavanje press clippinga i internetskih portala, prikupljanje i ispisivanje novinskih članaka za hemeroteku
* sudjelovanje u izradi strukture i pripremi materijala za novu web stranicu muzeja
* CDU administrator
* priprema dokumenata i akata koji sukladno zakonskim odredbama moraju biti dostupni javnosti putem web stranice muzeja
* ažuriranje mailing liste za slanje pozivnica i obavijesti o događanjima i programima muzeja

Ivan Mravlinčić

* fotografsko praćenje radova i stanja na području kulturnog dobra, povremenih izložaba, snimanja za potrebe izdavačke djelatnosti te ostala muzejska i druga događanja
* pisanje tekstova i priprema fotografija za Facebook stranicu

Jelena Đurman, Kiara Elenia Bienert, Mato Ernoić, Natalija Ivanić

* sudjelovanje u izradi novog sustava blagajne i naplate ulaznica na recepciji muzeja

Kiara Elenia Bienert

* pripremanje i slanje obavijesti o programima muzeja medijima i ostalima putem elektroničke pošte
* sastavljanje statističkog izvješća o online posjećenosti muzeja
* administriranje Facebook, Instagram i TikTok stranice muzeja
* pisanje tekstova, uređivanje fotografija i videa za objavljivanje na društvenim mrežama (Facebook, Instagram, Tik-Tok)
* sastavljanje i ažuriranje mailing liste za slanje pozivnica i obavijesti o događanjima i programima muzeja (mediji, partneri, kolege, turističke zajednice, ostal
* ažuriranje mrežnih stranica muzeja, objavljivanje dokumenata i akata koji sukladno zakonskim odredbama moraju biti dostupni javnosti putem mrežne stranice muzeja
* sudjelovanje u izradi i pripremi materijala za novu web stranicu muzeja
* održavanje postojeće web stranice muzeja i c-panela

Valentina Meštrić

* fotografiranje otvorenja izložbi, panela i drugih događanja
* izrada dizajna i uređivanje fotografija za objavljivanje na društvenim mrežama

Vinko Kovač

* pripremanje teksta za objavu na web stranici povodom sudjelovanja Dvora Trakošćan na obilježavanju 30-e godišnjice rada časopisa Meridijani
* fotografiranje otvorenja izložbi, panela i drugih muzejskih događanja

### 6.12.1. Digitalizacija fundusa

Andreja Srednoselec

* skeniranje muzejskih predmeta za izložbu „Tko tu koga ženi?“ (13)
* skeniranje novinskih članka za obradu u bazi podataka S++ (433)
* skeniranje muzejskih publikacija za obradu u bazi podataka S++ (36)

Ivan Mravlinčić

* koordinacija fotografskih snimanja muzejskih predmeta
* skeniranja muzejske dokumentacije

Valentina Meštrić

* digitalizacija Dnevnika Julijane Erdödy Drašković (DT 3476)
* digitalizacija Knjige posjeta iz 19. st. (DT 3475)

## 6.13. Ostalo

### 6.13.1. Realizacija i prijava projekata na nacionalne i međunarodne pozive za sufinanciranje iz EU fondova

Uređenje sjevernog dijela staze oko jezera – II. etapa građenja

Program: Programa ruralnog razvoja RH za razdoblje 2014.-2020. (Tip operacije: 8.5.2 „Uspostava i uređenje poučnih staza, vidikovaca i ostale manje infrastrukture“)

Koordinatori: Andreja Srednoselec i Ivan Mravlinčić

Kratak opis: Predmet ulaganja je uređenje sjevernog dijela pješačko edukativne staze oko Trakošćanskog jezera za sve posjetitelje te pristup i kretanje osobama s teškoćama u kretanju. Cilj i svrha ulaganja je jačanje značaja zaštite prirode s težištem na edukaciju i informiranje o šumi, zaštiti šume i okoliša, te flore i faune. Potaknuti će se pozitivan odnos prema prirodi, podići će se razina svijesti i educirati će se posjetitelji i lokalno stanovništvo o potrebi i razlozima zaštite vrsta i staništa oko Trakošćanskog jezera i pripadajuće park šume. Svim posjetiteljima omogućiti će se kvalitetan pristup i sigurno kretanje pa i osobama s teškoćama u kretanju koje zbog neprohodnosti poučne staze nisu imale tu mogućnost. Dodatno, uređenjem pješačko edukativne staze poboljšat će se vrijednost javnog prostora šuma i šumskih površina a povećat će se doprinos nacionalnom gospodarstvu održivim upravljanjem, korištenjem i sveobuhvatnom zaštitom šumskih resursa i bioraznolikosti na način i u obujmu koji ne vodi do njihova propadanja, nego se održava njihov potencijal, udovoljava potrebama i težnjama sadašnjih i budućih generacija.

Radovi su okončani u lipnju 2022., a u ožujku 2023. godine APPRRR-u je predan Zahtjev za isplatu. U 2024. godini predano je Izvješće o napretku provedbe projekta te je po donesenoj Odluci o isplati Dvoru Trakošćan uplaćeno 58.952,15 eura od strane APPRRR-a. Time je završila realizacija projekta.

Energetska obnova pomoćne zgrade Dvora Trakošćan

Program: NPOO.C6.1.R1-I1.01. – Energetska obnova zgrada sa statusom kulturnog dobra

Koordinatori: Goranka Horjan i Ivan Mravlinčić

Kratak opis: Projekt dubinske obnove pomoćne zgrade obuhvaća mjere energetske učinkovitosti na ovojnici i tehničkim sustavima te rezultira uštedom godišnje potrebne toplinske energije za grijanje od 32,63% i primarne energije na godišnjoj razini od 62,94% u odnosu na stanje prije obnove. Projektom su obuhvaćene sljedeće aktivnosti: izrada projektne dokumentacije, energetska obnova, upravljanje projektom i administracija te promidžba i vidljivost. Glavni je cilj projekta doprinos održivom korištenju energije, odnosno doprinos zaštiti okoliša i održivosti resursa, što je jedan od aspekata održivog razvoja. S Fondom za zaštitu okoliša i energetsku učinkovitost je u prosincu 2023. godine sklopljen ugovor za sufinanciranje u iznosu od 322.643,83 eura dok će ostali dio potreban da se prostor privede funkciji financirati Ministarstvo kulture i medija. Potpisom ugovora sve tri strane, Dvor Trakošćan, Ministarstvo i Fond obvezali su se završiti projekt u roku od 34 mjeseci.

S tvrtkom Vodoprivreda-Zagorje d.o.o. je u srpnju 2024. sklopljen ugovor o izvođenju radova energetske obnove pomoćne zgrade Dvora Trakošćan s rokom izvršenja trinaest mjeseci nakon uvođenja u posao koje je izvršeno 16. srpnja 2024. Do 31.12.2024. izvršeni su sljedeći radovi: priprema i organizacija gradilišta, demontaža raznih limarskih radova, demontaža i zbrinjavanje postojećeg pokrova od biber crijepa, demontaža letvi krovišta, čišćenje tavana, rušenje pregradnih zidova, izrada novog krovišta, zaštita stare i nove drvene građe, postava skele, izrada tehničke dokumentacije za vertikalni transport, betoniranje temeljne ploče dizalice topline, izvedba gipskartonskih radova, izvedba izolaterskih radova, instalacija grijanja i hlađenja, ventilokonvektori i demontažni radovi. Do sada su ispostavljene tri privremene situacije, predana su četiri zahtjeva za potraživanjem sredstava te su odobrena plaćanja za dva ZNS-a.

Otkrivanje svjetova: Kultura za jednake prilike

Program: Program „Učinkoviti ljudski potencijali” 2021.–2027. (Inkluzivne usluge ustanova u kulturi) – Poziv Ministarstva kulture i medija

Koordinator: Kristina Majcen

Kratak opis: Projekt uključuje 31 kreativnu radionicu za djecu i mlade te za osobe s invaliditetom, potičući kreativnost, uključivost i očuvanje kulturne baštine. Kroz aktivnosti poput izrade zvučnih pejzaža, digitalnih filmova, umjetnosti s prirodnim materijalima i istraživanja lokalnih legendi, sudionici razvijaju tehničke, umjetničke i socijalne vještine. Projekt promiče inkluziju, međugeneracijsku suradnju, ravnopravnost spolova i socijalnu integraciju, osiguravajući pristup svim skupinama, uključujući osobe s invaliditetom. Kroz ove radionice, te profesionalne edukacije (5) koje će osnažiti zaposlenike dvora Trakošćan, muzej postaje platforma za aktivnu inkluziju lokalne zajednice te za očuvanje i promociju kulturne baštine kroz suvremene metode.

Partner: Centar za obrazovanje i odgoj Tomislav Špoljar (CTŠ)

Sudionici na edukativnim radionicama: uz CTŠ, Osnovna škola Petrijanec, Osnovna škola Ante Starčevića Lepoglava, Osnovna škola Franje Serta Bednja, udruga udomitelja Nada Ivanec, udruga udomitelja Varaždinske županije Zipka, Centar za pružanje usluga u zajednici Ivanec (Pahinsko)

Projektna dokumentacija predana je 09.12.2024.

Projekt je u postupku evaluacije, a predviđen je prihvatljiv trošak u iznosu od 220.450,13 eura.

Forum interpretatora baštine 2025. - Live Interpretation: novo ruho baštine

Program: Javni poziv za predlaganje javnih potreba u kulturi Varaždinske županije za 2025. godinu

Koordinator: Kristina Majcen

Kratak opis: Obavljeni pripremni radovi i prijava programa ua dvodnevni događaj koji će se održati u listopadu 2025. u dvorcu Trakošćan, s ciljem unapređenja interpretacije kulturne i prirodne baštine. Program također uključuje Modul žive interpretacije u svibnju 2025., trodnevnu radionicu koja se fokusira na tehnike oblikovanja autentičnih likova i interakcije s publikom u stvarnom baštinskom okruženju. Forum će okupiti stručnjake iz muzeja, parkova prirode, turističkih vodiča i članova organizacije Interpret Europe, nudeći predavanja, radionice, studijske ture te gostujuća predavanja. Projekt odgovara na rastuću potrebu za suvremenim i interaktivnim pristupima prezentaciji baštine, jačanjem profesionalnih kapaciteta i razvojem inovativnih turističkih proizvoda, poput kostimiranih tura i interpretativnih šetnji. Kroz suradnju s europskim stručnjacima i uključivanje lokalne zajednice, forum doprinosi očuvanju baštine, poticanju kulturnog turizma i edukaciji budućih interpretatora. Posebna vrijednost programa leži u umrežavanju i razmjeni znanja između profesionalaca iz Hrvatske i inozemstva.

Partneri: Interpret Europe, Turistička zajednica Varaždinske županije, Turistička zajednica Općine Bednja.

Projektna dokumentacija predana je 31.10.2024.

Projekt je u postupku evaluacije, a predviđen je prihvatljiv trošak u iznosu od 31.840,00 eura.

### 6.13.2. Ostale aktivnosti

Program: *Sudjelovanje na* *43. izložbi izdavačke djelatnosti hrvatskih muzeja i galerija*

Organizator: Muzejski dokumentacijski centar

Vrijeme održavanja: 12. – 17.11.2024.

Mjesto održavanja: Zagrebački velesajam

Kratak opis: Muzej je sa svojim publikacijama (tri kataloga i dva plakata) sudjelovao na 43. izložbi izdavačke djelatnosti hrvatskih muzeja i galerija na Interliberu 2024. Izdanja muzeja prezentirana su na pozornici INTERLIBER-a. Predavanja u sklopu predstavljanja održali su Goranka Horjan, Vladimir Brnardić, Andreja Srednoselec i Ivan Mravlinčić.

Program: *Sudjelovanje na MUVI 10: muzeji-video-film*

Organizator: Muzejski dokumentacijski centar

Vrijeme održavanja: 09.12.2024.

Mjesto održavanja: online

Kratak opis: U kategoriji Etnografska istraživanja prikazan je film u produkciji muzeja Dvor Trakošćan pod nazivom „*Žene* nose svijet“.

Program: *Stručni izlet u Sloveniju*

Vrijeme održavanja: 09.12.2024.

Mjesto održavanja: Vitanje, Špitalič, Slovenske Konjice

Djelatnici: Goranka Horjan, Ivan Mravlinčić, Andreja Srednoselec, Kristina Majcen, Vinko Kovač, Valentina Meštrić, Tanja Ferčec, Ines Sekol, Ena Martinčević, Kiara Elenia Bienert, Natalija Ivanić, Jelena Đurman, Ivica Kušinec, Snježana Belač, Ivica Smiljan, Blaženka Grobenski, Edita Kreš Mravlinčić

Kratak opis: Posjet stručnih, administrativnih i tehničkih djelatnika muzejskom postavu u Centru Noordung, Žičkoj kartuziji iz 12. stoljeća s izložbenim prostotom. U centru Noordung razgledana je stalna izložba te su djelatnici upoznati s rješenjem avatara koje će se iskoristiti kod budućih izložbi Muzeja. Budući da se trenutno u Trakošćanu uređuje *escape room* dio djelatnika posjetio je escape room koji se nalazi u centru. Također su uz vodiča razgledane Žička kartuzija i izložba o povijesti kartuzije.

Andreja Srednoselec

* zamjenica predsjednice Upravnog vijeća, priprema materijala i sastavljanje zapisnika sjednica Upravnog vijeća
* sastavljanje zapisnika sjednica Stručnog vijeća
* postavljanje i skidanje izložbe „Tko tu koga ženi?“
* sudjelovanje u predstavljanju kataloga „Tko tu koga ženi?“ (Interliber, Zagreb, 15.11.2024.)
* osmišljavanje multimedijalne igre „Tko tu koga ženi?“
* suradnja sa Sofiom Boto na prijevodu ženidbenog ugovora Henrika Franje Bombellesa i Sofie Marie Ivane Frazer
* pisanje tekstova za novu web stranicu muzeja (Povijest; Stalni postav; Zbirka slika i grafika, Zbirka oružja, Zbirka namještaja, Zbirka fotografija, Zbirka knjiga, Zbirka lovstva, Zbirka varia i Zbirka arhivskog gradiva; Park šuma, poučna staza i kapela sv. Križa) i odabir fotografija za predmet mjesec
* popunjavanje i predaja prijavnice za Godišnju nagradu ICOM Hrvatska za projekt „Žene nose svijet“ (međunarodna suradnja)
* izrada prezentacije za predstavljanje projekta „Žene nose svijet“ na Danima hrvatskih muzeja
* pomoć kod sastavljanja troškovnika za prijavu projekta Forum interpretatora baštine 2025. – Live Interpretation: novo ruho baštine na Javni poziv za predlaganje javnih potreba u kulturi Varaždinske županije za 2025. godinu
* uređivanje podataka, pojedinačnih prijavnica i Plana programskih aktivnosti Dvora Trakošćan za 2025. godinu
* uređivanje podataka za Izvješće o radu Dvora Trakošćan za 2023. godinu
* izrada i predaja Konačnog izvješća o realizaciji Plana programskih aktivnosti za 2023. godinu
* izrada i predaja Privremenog izvješća o realizaciji Plana programskih aktivnosti za 2024. godinu
* izrada i predaja Konačnog izvješća o realizaciji programa međunarodne suradnje „Žene nose svijet“
* izrada i predaja Izvješća o stanju projekta Uređenje sjeverne staze oko jezera – II. etapa (APPRRR)
* priprema i slanje publikacija za 43. izložbu izdavačke djelatnosti hrvatskih muzeja i galerija na Interliberu
* položen stručni ispit za provjeru osposobljenosti radnika na poslovima upravljanja dokumentarnim i arhivskim gradivom izvan arhiva

Andreja Srednoselec i Ivan Mravlinčić

* uređivanje teksta za prezentacijsku ploču Dvora Trakošćan u sklopu projekta 100 dvoraca sjeverne Hrvatske

Andreja Srednoselec i Kristina Majcen

* uređivanje teksta za članak Lidije Komes „Dvor Trakošćan - Obiđite muzej u povodu 70. rođendana“ (Meridijani, rujan 2024.)

Eva Pelko, Kiara Elenia Ivanić, Natalija Ivanić, Valentina Meštrić

* timski rad na oblikovanju sadržaja plakata s povijesnim komentarima posjetitelja iz knjiga dojmova povodom 70-te obljetnice muzeja

Ivan Mravlinčić

* član Upravnog vijeća
* sudjelovanje u prijavi programskih aktivnosti za 2025. godinu
* sudjelovanje u pripremi i postavljanju izložbi
* uređivanje tekstova u publikaciji „ Vojnici grofa Josipa Kazimira Draškovića“ te kod izdanja deplijana i drugih publikacija

Ivica Kušinec

* rad na postavljanju i skidanju izložbi („Tko tu koga ženi?“, „Trakošćan: od burga do muzeja“)
* tehnička pomoć kod manifestacija
* vraćanje posuđenih muzejskih predmeta u Gradski muzej Varaždin

Jelena Đurman

* provođenje arheološkog nadzora na sanaciji dotrajalog drvenog stepeništa za pristup dvorcu, sanaciji pješačke staze za pristup dvorcu i uređenju pješačke staze do kapele sv. Križa
* pomaganje u kreiranju i realizaciji programa za događanja u muzeju
* osmišljavanje zagonetki za događaj „Trakošćan u zelenom“
* osmišljavanje multimedijalne igre „Tko tu koga ženi?“
* osmišljavanje igrica u sklopu izložbe „Od burga do muzeja“
* nabava novih suvenira

Kiara Elenia Bienert

* sudjelovanje u prijavi programskih aktivnosti za 2025. godinu
* dekoriranje prostora za događanja
* izrada vizuala za predstavu „Črne noći“, „Noć muzeja“, „Trakošćan u zelenom“ „Noć tvrđava“, „Međunarodni dan muzeja u Trakošćanu“, radionice „Mali detektivi“ te „Zmaj, vještica i tajni prolaz“,
* pomoć kolegama pri osmišljavanju programa događanja i aktivnosti
* sudjelovanje u pripremi i postavljanju dijela izložbe „Trakošćan: od burga do muzeja“ – prezentacija s fotografijama posjetitelja
* prijava programa muzeja na „Noć muzeja“ i „Noć tvrđava“
* koordinacija i organizacija događanja

Kristina Majcen

* sudjelovanje u prijavi programskih aktivnosti za 2025.
* sudjelovanje u pripremi i postavljanju izložbi „Viktor i Helena Šipek“, „Plemićka haljina kao inspiracija: haljine od papira Darije Prša“, „Žene u životu samostana Arouca“ i „Portreti“
* organizacija, logistika, medijske izjave, izrada popratnih sadržaja u vidu igre potrage i dekorativnih brkova za manifestaciju „Brk i brada – nekada i sada“
* organizacija, logistika, medijske izjave za manifestaciju „Magična noć u Trakošćanu“
* kreiranje scenarija za scenski prikaz koji je Družba Vitezova Zlatnog Kaleža uprizorila povodom „Magične noći u Trakošćanu“ i uloga naratora
* suradnja na osmišljavanju escape rooma
* suradnja s TKIC-om Lepoglava na prijavi projekta Prezentacijske radionice Lepoglavske čipke na Javni poziv Ministarstva kulture i medija
* izrada i predaja prijave projekta Forum interpretatora baštine 2025. - Live Interpretation: novo ruho baštine na Javni poziv za predlaganje javnih potreba u kulturi Varaždinske županije za 2025. godinu
* izrada i predaja prijave projekta Otkrivanje svjetova: kultura za jednake prilike na javni poziv Ministarstva kulture i medija – Inkluzivne usluge ustanova u kulturi
* pisanje stručnog rada za polaganje stručnog ispita

Tanja Mravlinčić

* izrada i predaja prijave sudjelovanja muzeja na XIX International Fair of Traditional Crafts koji će se održati u Gabrovu, Bugarskoj

Valentina Meštrić

* sudjelovanje u prijavi programskih aktivnosti za 2025. godinu
* pisanje izvješća o provedenim konzervatorsko-restauratorskih zahvatima za tercijarnu bazu podataka
* sudjelovanje u postavljanju izložbe ,,Žene u životu samostana Arouca“
* osmišljavanje i postavljanje izložbe ,,Portreti“
* dekoriranje prostorija za događanja
* sudjelovanje u projektu istraživanja autentičnosti slike Julije de Naro, supruge Frane Krste Frankopana
* konzervatorsko-restauratorski zahvati na drvenoj polikromiranoj i pozlaćenoj skulpturi Ecce Homo, 17. st. iz zagrebačke katedrale

Vinko Kovač

* sudjelovanje u prijavi programskih aktivnosti za 2025. godinu
* koordinator projekta uređenja escape rooma
* koordinator na pripremi prijave dva Interreg projekta Hrvatska-Slovenija za 2025. godinu

8. STRUČNI I ZNANSTVENI SKUPOVI I SEMINARI U ORGANIZACIJI I SUORGANIZACIJI MUZEJA

8.2. Stručni skupovi

Naziv: *Forum muzealaca*

Tema: „Kako smanjiti rizike poslovanja muzeja prilagodljivim modelima upravljanja u području jačanja kapaciteta, brendiranja i muzejskih investicija“

Organizator: Dvor Trakošćan

Suorganizatori: ICOM Hrvatska uz ICOM međunarodne odbore (INTERCOM, ICTOP, MPR, ICOMON) te ICOMOS Hrvatska

Vrijeme održavanja: 23.05.2024.

Mjesto održavanja: Katna galerija

Kratak opis: Konferencija se organizirala kao platforma za razmjenu dobrih praksi i kombinirala je izlaganja i interaktivni trening u nekoliko disciplina. Koristilo se iskustvo Svjetske muzejske organizacije ICOM te su uvodna izlaganja održali ugledni stručnjaci (Anuška Deranja Crnokić, ravnateljica Uprave za muzeje, arhive i knjižnice Ministarstva kulture i medija; Astma Ibrahim, predsjednica ICOMON-a; Cecilia Martin Abad, MPR; Darko Babić, ICTOP; Tatjana Vlahović, ravnateljica Hrvatskog prirodoslovnog muzeja; Dražen Arbutina, predsjednik ICOMOS Hrvatska). Nakon predavanja održane su radionice u kojima su sudionici zajedno rješavali izazove planiranja, financiranja, upravljanja i brendiranja.

Naziv. *International Staff Week*

Tema: Kako izgraditi učinkovite timove za evente

Organizator: Dvor Trakošćan i Konfucijev Institut Sveučilišta u Zagrebu

Vrijeme održavanja: 13.06.2024.

Mjesto održavanja: Katna galerija Dvora Trakošćan

Kratak opis: Dvor Trakošćan je bio suorganizator i partner u implmenetaciji edukaciji Međunarodnog tjedna za izgradnju kapaciteta zaposlenika. Posebno su se sudionici osvrnuli na izgradnju kapaciteta na turističkim destinacijama u kojima je Trakošćan poslužio kao primjer dobre prakse. Voditeljica marketinga je održala uvodno predavanje.

# 9. IZLOŽBENA DJELATNOST

Naslov izložbe: „Viktor i Helena Šipek“

Mjesto održavanja: Katna galerija

Vrijeme održavanja: 26.01. – 15.03.2024.

Autor izložbe: Vlatka Filipčić Maligec

Autori likovnog postava: Vlatka Filipčić Maligec

Koordinacija: Kristina Majcen

Opseg: 93 predmeta

Vrsta: umjetnička, skupna

Kratak opis: Izložba predstavlja memorijalnu zbirku Viktora i Helene Šipek iz fundusa Muzeja Hrvatskog zagorja. Jezgru zbirke čine radovi oca Viktora, jednog od ponajboljih zagorskih slikara i vjerojatno najboljeg zagorskog akvarelista, i kćeri Helene, slikarice i donatorice. Postav izložbe podijeljen je u tri dijela: u središnjem dijelu izloženi su akvareli i crteži Viktora Šipeka, a uvod u njegovo djelo pružaju radovi iz razdoblja školovanja. U završnom dijelu izložba prikazuje slikarev život i stvaralaštvo njegove kćeri Helene. Donacijom Helene Šipek fundus Muzeja seljačkih buna povećan je za 20-ak akvarela te više od 200 crteža njezinog oca, a zahvaljujući pomnom odabiru same autorice, dobiven je i presjek cjelokupnog njezinog opusa. Na izložbi je predstavljen i dio poklonjene dokumentarne građe te uporabnih predmeta kojima su se autori dodatno približili publici.

Naziv izložbe: Žene nose svijet

Mjesto održavanja: Posavski muzej Brežice

Vrijeme održavanja: veljača – ožujak 2024.

Autor izložbe: Lekha Singh

Autor likovnog postava: Alenka Černelić Krošelj

Koordinacija: Goranka Horjan

Opseg: 50 izložaka

Vrsta: umjetnička, interdisciplinarna

Opis: Početkom godine je međunarodna izložba koju je osmislio Dvor Trakošćan preseljeena u Sloveniju i otvorena u Posavskom muzeju Brežica.

Naslov izložbe: „Plemićka haljina kao inspiracija: haljine od papira Darije Prše“

Mjesto održavanja: 2. kat dvorca

Vrijeme održavanja: 08.03. – 10.04.2024.

Autor izložbe: Darija Prša

Autor likovnog postava: Darija Prša

Koordinacija: Kristina Majcen

Opseg: 9 predmeta

Vrsta: umjetnička, samostalna

Kratak opis: Izložba devet haljina uklopljena je u postojeći postav dvorca i pruža posjetiteljima intiman uvid u rad umjetnice Darije Prše. Haljine privlače pažnju svojom elegancijom i impresivnom konstrukcijom. Umjetnica Darija Prša, poznata po svojim skulpturama u pijesku Drave, donijela je svoj jedinstveni izraz i u svijet papirnatih haljina.

Naslov izložbe: „Tko tu koga ženi?“

Mjesto održavanja: 2. kat dvorca (galerije)

Vrijeme održavanja: 24.04. – 15.09.2024.

Autor izložbe: Andreja Srednoselec

Autor likovnog postava: Ana Katurić

Stručni suradnik: dr.sc. Marina Bregovac Pisk

Opseg: 151 predmet

Vrsta: tematska, povijesna

Kratak opis: Tematska izložba o ugovorenim brakovima koji su sve do u 20. stoljeće bili sastavni dio socijalno-ekonomskih strategija plemićkih i velikaških obitelji te su bili sredstvo stjecanja i potvrđivanja društvenog i materijalnog položaja i sredstvo ostvarivanja političkih ciljeva. Izložba je podijeljena na pet većih tematskih cjelina. Izloženi su portreti, fotografije, sitni inventar i druga građa iz fundusa muzeja Dvora Trakošćan, Gradskog muzeja Varaždin, Hrvatskog povijesnog muzeja, Muzeja za umjetnost i obrt te arhivsko gradivo iz Hrvatskog državnog arhiva i Nadbiskupijskog arhiva u Zagrebu. Uz izložbu su oblikovani i razni interaktivni sadržaji, poput multimedijalne igre usmjerene na biranje bračnih partnera.

Naslov središnje izložbe: „Žene u životu samostana Arouca“

Mjesto održavanja: Polivalentna dvorana dvorca

Vrijeme održavanja: 10.05. – 08.07.2024.

Autori izložbe: João Duarte, Teresa Silva, Pedro Almeida, Carlos Matos, Sara Costa, Agostinho Ribeiro

Autor likovnog postava: Valentina Meštrić

Koordinacija: Kristina Majcen

Opseg: 10 panela

Vrsta: tematska, međunarodna

Kratak opis: Muzej Arouca smješten je u opatiji svetog Bartola koja je kroz većinu svoje povijesti bila jedno od najutjecajnijih vjerskih središta u regiji. Izvorno je bila riječ o dvostrukom samostanu za muškarce i žene koji je slijedio pravila svetog Benedikta, ali od 1154. godine postao je isključivo ženskim samostanom. Izložba nastoji u deset uvjerljivih primjera osvijetliti i proslaviti bogatu sliku ženskog života u samostanu, ističući njihovu važnost i utjecaj u povijesnim i društvenim okolnostima. Izložba se tematski nadovezuje na izložbu "Tko tu koga ženi?", a organizirana je u suradnji s Muzejom Arouca, portugalskim Javnim zavodom za kulturnu baštinu, Samostanom Arouca, Općinom Arouca i Kraljevskom bratovštinom kraljice Svete Mafalde.

Naslov izložbe: „Portreti“

Mjesto održavanja: Visoko prizemlje dvorca (predvorje i obiteljska galerija)

Vrijeme održavanja: 28.06. – 21.08.2024.

Autor izložbe: Ivan Mesek i Ana Mihalić Perica

Autori likovnog postava: Valentina Meštrić

Opseg: 8 predmeta

Vrsta: umjetnička, skupna

Kratak opis: Izložba omanjeg ciklusa radova rezultat je spontane suradnje fotografkinje Ane Mihalić Perica i slikara Ivana Meseka. Ova jedinstvena izložba predstavlja fascinantan spoj fotografije i slikarstva, pružajući dubok uvid u različite aspekte ljudskih portreta.

Naslov izložbe: „Trakošćan: od burga do muzeja“

Mjesto održavanja: 2. kat dvorca (galerije)

Vrijeme održavanja: 10.10.2024. – 10.02.2025.

Autor izložbe: Ivan Mravlinčić

Autor likovnog postava: Maja Nikin Šimić

Opseg: 41 predmet

Vrsta: tematska, povijesna

Kratak opis: Izložba kroz 20 tematskih cjelina, vodi posjetitelje na kronološko putovanje – od ranih legendi, gradnje u romaničkom stilu u 13. st., prvim vlasnicima, gotičke dogradnje u 15. stoljeću, prelazak u ruke obitelji Drašković, pa sve do monumentalnih radova koji su provedeni u 19. stoljeću. Prati se razvoj tijekom 20. st. kada se dvorac pretvara u muzej. Opisan je život stanovnika te funkcioniranje u prostoru koji je istovremeno služio kao obrambena građevina i udoban dom. Na lokacijama dvorca moguće je putem QR kodova i mobilnih uređaja saznati više o arhitektonskim detaljima i povijesnim natpisima. Izložba je upotpunjena interaktivnim i multimedijalnim sadržajem.

# 10. IZDAVAČKA DJELATNOST

## 10.1. Tiskovine

Naslov: Katalog *Tko tu koga ženi?/ Who is marrying whom?*

Autor tekstova: Andreja Srednoselec

Fotografije: Dubravko Hrupa (Studio Twenty2 j.d.o.o.), dokumentacija Muzeja za umjetnost i obrt, dokumentacija Gradskog muzeja Varaždin, dokumentacija Hrvatskog povijesnog muzeja, dokumentacija Hrvatskog državnog arhiva, dokumentacija Nadbiskupijskog arhiva u Zagrebu

Urednica: Andreja Srednoselec

Izdavač: Dvor Trakošćan

Za izdavača: Goranka Horjan

ISBN: 978-953-98966-6-7 (tisak) / 978-953-98966-7-4 (*online*)

Lektura: dr.sc. Ljiljana Marks

Prijevod: Lučana Banek

Grafičko oblikovanje: Ana Katurić

Tisak: Sveučilišna tiskara d.o.o.

Format: 33,5 x 23,5 cm

Naklada: 200

Jezik: hrvatski i engleski

Opseg: 104

Naslov: Katalog *Vojnici grofa Josipa Kazimira Draškovića – Katalog likovnih djela vojne tematike iz 18. stoljeća u Dvoru Trakošćan*

Autori tekstova: Vladimir Brnardić, Harald Skala, dr.sc. Marina Bregovac Pisk, Ivan Mravlinčić

Recenzenti: dr.sc. Juraj Balić, dr.sc. Sanja Cvetnić

Fotografije: Branko Težak, Dubravko Hrupa, Natalija Vasić i Jovan Kliska, Ivana Asić, Hrvatski državni arhiv, Jiři Stejskal, Harald Skala, Lucie Herbričková, Zámek Nelahozeves, Péter Szikits, Andreas Hafenscher, Jozef Tihanyi, Vladimir Eliáš, Dvorac Branýs nad Labem i Vojenský historický ústav Praha, Muzeum Novojičinska, Zámek Kunin, L. Zozuláková, Západoslovenské múzeum v Trnave, Vladimir Krempaský, Edit Varga, Heeresgeschichtliches Museum /Militärhistorisches Institut, Wien, Christan Rose, Jekaterina Kredovica, Elke Estel, Hans-Peter Klut, Malgorzata Niewiadomska, Andrzej Ring, Tom St. Aubyn, Anne S.K. Brown Military Collection, Providenece, The Royal Collection Trust, London, Magyar Nemzeti Muzeum, Heimatuseum Wasserburg, Vladimir Brnardić

Urednik: Vladimir Brnardić

Izdavač: Dvor Trakošćan

Za izdavača: Goranka Horjan

ISBN: 978-953-98966-8-1

Lektura: dr.sc. Ljiljana Marks

Grafičko oblikovanje: Matija Dronjić

Tisak: Kerschoffset d.o.o.

Format: 28 x 21 cm

Naklada: 400

Jezik: hrvatski

Opseg: 217

U obliku e-publikacije izdan je njemački i engleski prijevod kataloga. U 2025. godini planirano je i izdavanje oba prijevoda kao tiskovine uz istoimenu izložbu.

Vrsta izdanja: Plakat za izložbu „Žene u životu samostana Arouca“

Dizajn: Maja Nikin Šimić

Tisak: ŠIMIĆ & CO d.o.o.

Naklada: 5

Vrsta izdanja: Plakat za izložbu „Portreti“

Dizajn: Valentina Meštrić

Tisak: TRAMEX d.o.o.

Naklada: 5

Vrsta izdanja: Plakat za izložbu „Trakošćan: od burga do muzeja“

Dizajn: Maja Nikin Šimić

Tisak: ŠIMIĆ & CO d.o.o.

Naklada: 10

Vrsta izdanja: Plakat za izložbu „Trakošćan: od burga do muzeja“

Dizajn: Maja Nikin Šimić

Tisak: ŠIMIĆ & CO d.o.o.

Naklada: 10

Vrsta izdanja: Plakat uz proslavu 70 godina muzeja (komentari iz knjiga dojmova)

Dizajn: Eva Pelko i Valentina Meštrić

Tisak: Copy centar Habulan

Naklada: 1

Vrsta izdanja: Plakat za manifestaciju „Kineski zmaj u zmajskom dvorcu“

Dizajn: Ana Katurić

Tisak: P.I.O. d.o.o.

Naklada: 10

Vrsta izdanja: Plakat za manifestaciju „Brk i brada nekada i sada“

Dizajn: Dubravko Hrupa

Tisak: P.I.O. d.o.o.

Naklada: 3

Vrsta izdanja: Plakat za manifestaciju „Magična noć“

Dizajn: Dubravko Hrupa

Tisak: P.I.O. d.o.o.

Naklada: 3

Vrsta izdanja: Plakat za manifestaciju „Noć tvrđava 2024.“

Dizajn: Dubravko Hrupa

Tisak: P.I.O. d.o.o.

Naklada: 1

Vrsta izdanja: Plakat za manifestaciju „Noć tvrđava 2024.“

Dizajn: Dubravko Hrupa

Tisak: Europlakat Slovenija

Naklada: 1

Vrsta izdanja: Deplijan za energetsku obnovu pomoćne zgrade

Dizajn: Eva Pelko

Tisak: TRAMEX d.o.o.

Naklada: 10

Vrsta izdanja: Letak za energetsku obnovu pomoćne zgrade

Dizajn: Kiara Elenia Bienert

Tisak: TRAMEX d.o.o.

Naklada: 100

Vrsta izdanja: Banner za energetsku obnovu pomoćne zgrade

Dizajn: Eva Pelko

Tisak: TEAM PRINT d.o.o.

Naklada: 1

Vrsta izdanja: Privremena ploča za energetsku obnovu pomoćne zgrade

Dizajn: TEAM PRINT d.o.o.

Tisak: TEAM PRINT d.o.o.

Naklada: 1

Vrsta izdanja: Stalna ploča za energetsku obnovu pomoćne zgrade

Dizajn: TEAM PRINT d.o.o.

Tisak: TEAM PRINT d.o.o.

Naklada: 1

Vrsta izdanja: Deplijan za energetsku obnovu pomoćne zgrade

Dizajn: TEAM PRINT d.o.o.

Tisak: TEAM PRINT d.o.o.

Naklada: 100

Vrsta izdanja: Stolne zastave za energetsku obnovu pomoćne zgrade

Dizajn: TEAM PRINT d.o.o.

Tisak: TEAM PRINT d.o.o.

Naklada: 3

Vrsta izdanja: Naljepnice za energetsku obnovu pomoćne zgrade

Dizajn: TEAM PRINT d.o.o.

Tisak: TEAM PRINT d.o.o.

Naklada: 50

Vrsta izdanja: Plakat za katalog „Vojnici grofa Josipa Kazimira Draškovića“

Dizajn: Eva Pelko

Tisak: KLINGER d.o.o.

Naklada: 3

Vrsta izdanja: Deplijan za katalog „Vojnici grofa Josipa Kazimira Draškovića“

Dizajn: Eva Pelko

Tisak: KLINGER d.o.o.

Naklada: 197

## 

## 10.3. Elektronske publikacije

Vrsta izdanja: Elektronska pozivnicu za proslavu obljetnice „Povezani kroz vrijeme“ i plakat izložbe „Tko tu koga ženi?“

Dizajn: Ana Katurić

Vrsta izdanja: Elektronska pozivnicu za izložbe „Viktor i Helena Šipek“ i „Plemićka haljina kao inspiracija“

Dizajn: Eva Pelko

Vrsta izdanja: Elektronska najava za manifestacije „Kineski zmaj u zmajskom dvorcu“, „Trakošćan u zelenom“, „Tjedan zaljubljenih u Trakošćanu“, „Noć muzeja 2024.“ i „Dan muzeja 2024.“, edukativne radionice „Mali detektivi“, „Zmaj, vještica & tajni prolaz“ i „Radionica moderne kaligrafije“ te upute za korištenje aplikacije „Oživjeli Trakošćan“.

Dizajn: Kiara Elenia Bienert

Vrsta izdanja: Elektronska pozivnicu za promociju kataloga „Vojnici grofa Josipa Kazimira Draškovića“ i „Tko tu koga ženi?“

Dizajn: Matija Dronjić

Vrsta izdanja: Elektronska pozivnicu za izložbe „Žene u životu samostana Arouca“ i „Trakošćan: od burga do muzeja“

Dizajn: Maja Nikin Šimić

Vrsta izdanja: Elektronska pozivnica za izložbu „Portreti“

Dizajn: Valentina Meštrić

# 11. EDUKATIVNA DJELATNOST

## 11.1. Vodstva

* vodstva ukupno: 330
* vodstva za odrasle: 135
* vodstva za škole: 191
* vodstva za studente: 4

Stručna vodstva kroz stalni postav su odradili: Natalija Ivanić, Jelena Đurman, Vinko Kovač, Kristina Majcen, Valentina Meštrić, Tanja Mravlinčić, Andreja Srednoselec, Ivan Mravlinčić i Mario Borovec.

## 11.2. Predavanja vanjskih suradnika

Kristijan Petrović (The Dark Storyteller)

Naslov: *Historia draconum*

Vrijeme održavanja: 01.05.2024.

Mjesto održavanja: Viteška dvorana dvorca

Kratak opis: Predavanje o povijesti zmajeva, jednim od najzanimljivijih i najčešćih stvorenja folklora i mitologije.

Dragutin Kliček

Naslov: *Tamna strana svjetlosti*

Vrijeme održavanja: 10.05.2024.

Mjesto održavanja: Viteška dvorana dvorca

Kratak opis: U sklopu manifestacije „Noć tvrđava“ član AD Vega Dragutin Kliček održao je predavanje u kojem se osvrnuo na problem svjetlosnog zagađenja te utjecaj umjetne svjetlosti na floru, faunu i čovjeka. Nakon predavanja za posjetitelje je na istočnoj kuli dvorca organizirano promatranje neba teleskopom uz vodstvo astronoma iz AD Meteor Zabok, a za tu prigodu ugašena je i rasvjeta oko samog dvorca.

Lovro Brlobuš

Naslov: *Pričaonica s Lovrom Brobušom*

Vrijeme održavanja: 07.09.2024.

Mjesto održavanja: Viteška dvorana dvorca

Kratak opis: Predavanje u sklopu manifestacije „Brk i brada – nekada i sada“ koje uključuje zanimljive priče o bradama i brkovima.

dr.sc. Ljiljana Marks

Naslov: *Predavanje o zmajevima*

Vrijeme održavanja: 26.10.2024.

Mjesto održavanja: Viteška dvorana dvorca

Kratak opis: Predavanje u sklopu „Magične noći u Trakošćanu“ o zmajevima i pričama o zmajevima kao dijelu lokalne predaje. Posjetitelji su saznali zašto se motivi zmajeva pojavljuju u našim krajevima i koje su njihove poveznice s trakošćanskom poviješću.

izv.prof.dr.sc. Snježana Schuster i dr.sc. Miroslav Razum

Naslov: *Vampir u dvorcu?*

Vrijeme održavanja: 26.10.2024.

Mjesto održavanja: Viteška dvorana dvorca

Kratak opis: Predavanje u sklopu „Magične noći u Trakošćanu“ o vampirima i dokazima o njihovom prisustvu u sjeverozapadnoj Hrvatskoj što otkrivaju arheološki i povijesni nalazi iz Ozlja.

Kristijan Petrović (The Dark Storyteller)

Naslov: *Predavanje o duhovima*

Vrijeme održavanja: 26.10.2024.

Mjesto održavanja: Viteška dvorana dvorca

Kratak opis: Predavanje u sklopu „Magične noći u Trakošćanu“ o svijetu duhova.

Vladimir Brnardić

Naziv izlaganja: Vojnici grofa Jospia Kazimira Draškovića

Naziv: 8. Susret članova

Organizator. Istraživačka grupa za proučvanje 18. stoljeća

Kratak opis: U svečanoj dvorani Družbe vitezova hrvatskog zmaja održano je izlaganje vezano uz publikaciju Dvora Trakošćan.

## 11.3. Radionice i igraonice

* Odrasli: 31
* Djeca: 20

Realizirali:

Tim edukacije: 15

Vanjski suradnici: 36

Tim edukacije

* *Mali detektivi (13.01., 23.01., 23.02.), održano: 4*
* *Zmaj, vještica i tajni prolaz (24.02, 24.05., 05.06.) ,održano: 6*
* *Potraga za keltskim simbolima (15.03., 21.04.), održano: 2*
* *Heraldička radionica – izrada grbova (06.05), održano: 2*
* *Potraga za brkom (07.09.), održano: 1*

Vanjski suradnici

* *Kultura življenja minulih vremena – Lidija Gašpar (16.05., 20.05., 23.05., 11.06.),*

*održano: 5*

* *Trakošćanski vremeplov – Lidija Gašpar (25.04.,02.05., 05.05., 09.05., 12.05., 16.05., 19.05., 23.05., 26.05., 30.05., 02.06., 06.06., 13.06., 16.06., 20.06., 05.09., 08.09., 12.09., 15.09., 19.09., 22.09., 26.09., 29.09., 03.10., 06.10., 10.10., 17.10., 20.10., 24.10., 27.10.), održano: 30*
* *Radionica moderne kaligrafije – Jelena Kreber (19.10.), održano: 1*

Kristina Majcen

* osmišljavanje edukativnih radionica „Mali detektivi“, „Zmaj, vještica i tajni prolaz“, „Potraga za brkom“, „Potraga za simbolima“
* kreiranje igre potrage sa drvenim pločicama sa keltskim simbolima za manifestaciju „Trakošćan u zelenom“

# 12. ODNOSI S JAVNOŠĆU (PR)

## 12.1. Objave u tiskanim i elektroničkim medijima

U razdoblju od 01.01. do 31.12.2024. godine Dvor Trakošćan bio je spomenut u 269 objava u tiskanim i 1063 objave u elektroničkim medijima (tv, radio, portali). Ključna riječ „Dvor Trakošćan“ sveukupno se spominje 1325 puta, dok se ključna riječ „Goranka Horjan“ spominje 106 puta.

Ivan Mravlinčić

* intervju o izložbi „Trakošćan: od burga do muzeja“ za članak u Kajkavskim kronikama, 12.10.2024.
* intervju za članak o izložbi „Trakošćan: od burga do muzeja“ za internet portal hia.com, 06.11.2024.

Ivica Smiljan, Natalija Ivanić, Valentina Meštrić, Vinko Kovač

* intervju za članak u Večernjem listu, br. 21808., 10.11.2024.

Natalija Ivanić, Vinko Kovač

* intervju za video objavu na Instagram i Youtube platformama korisnika „putnik.namjernik“, 06. rujna 2024.

## 12.2. Sudjelovanje u televizijskim i radijskim emisijama

Andreja Srednoselec

* izjava o izložbi „Tko tu koga ženi?“ za HRT, 24.04.2024.
* intervju o katalogu izložbe „Tko tu koga ženi?“ za Hrvatski radio 2, 13.11.2024.

Goranka Horjan

* intervju HRT Kineski zmaj
* intervju Nova TV Kineski zmaj
* intervju za HRT Brki i brada nekada i sada
* intervju za HRT Magična Noć
* intervju za Nacional, Zagorje International, Volim zagorje, Radio Kaj
* intervju HRT radovi na jezeru
* intervju Indonesia TV 25.09.2024.
* intervju BBC Zambia 70.11.2024.
* intervju Hrvatska danas na Interliberu
* gostovanje u Dobro jutro Hrvatska povodom izdanja predstavljenih na INTERLIBER
* brojna gostovanja na Hrvatskom radiju, Radiju Kaj, Radio Šibenik, ...

Ivan Mravlinčić

* izjava za HRT (Dnevnik u podne), 08.03.2024.
* izjava za HRT (Dobro jutro Hrvatska), 20.05.2024.
* izjava za HRT, 08.07.2024.
* intervju za HRT, 25.01.2024.
* intervju za Hrvatski radio (Sunčani sat), 19.04.2024.
* izjava za RTL Danas, 06.08.2024.
* javljanje za radio Z1, 01.10.2024.

Kiara Elenia Bienert

* najava "Tjedna zaljubljenih u Trakošćanu" za Radio Nacional, 10.02.2024.

Kristina Majcen

* intervju za Hrvatski radio – najava Kineske nove godine, 29.01.2024.
* intervju za Zapad TV vezano uz izložbu haljina Darije Prše, 13.03.2024.
* kreiranje priče o zmaju za najavu Magične noći na Radio Kaj, 24.10.2024.
* izjava za Hrvatski radio 2, najava Magične noći, 25.10.2024.
* izjava za radio Nacional, najava Magične noći, 25.10.2024.

Valentina Meštrić

* izjava za HRT – 22.3.2024.
* reportaža o konzervatorsko-restauratorskim zahvatima na tapetama – RTL, 22.5.2024.

Vinko Kovač

* izjava za HRT, 21.04.2024.

## 12.3. Promocije i prezentacije

Naziv: *Predstavljanje proširene stvarnosti u muzeju*

Organizator: Dvor Trakošćan

Vrijeme održavanja: 21.04.2024.

Mjesto održavanja: Dvorac

Kratak opis: Ivan Mravlinčić i Darian Škarica predstavili su aplikaciju proširene stvarnosti „Oživjeli Trakošćan“ koja posjetiteljima pruža edukativan i zabavan doživljaj kod razgledavanja stalnog postava. Proširena stvarnost proizašla je iz uspješne suradnje Dvora Trakošćan te poduzeća Delta Reality. Posjetiteljima je omogućeno preuzimanje aplikacije „Oživjeli Trakošćan“ kojom, nakon skeniranja markera u muzeju, mogu vidjeti oživljene prikaze koji dočaravaju kakav je zapravo bio život u dvorcu.

Naziv: *Pjesnički susret "Lajti sarce čez briega nujljiepša"*

Organizator: Književni kutak iz Zagreba

Partneri: KUD Josip Genc iz Bednje, Dvor Trakošćan

Vrijeme održavanja: 12.10.2024.

Mjesto održavanja: Katna galerija

Kratak opis: Na osmom pjesničkom susretu sudjelovali su pjesnici sa šireg kajkavskog govornog područja.

Naziv: *Promocija kataloga „Vojnici grofa Josipa Kazimira Draškovića“*

Organizator: Dvor Trakošćan i Muzejski dokumentacijski centar

Vrijeme održavanja: 15.11.2024.

Mjesto održavanja: Zagrebački velesajam

Kratak opis: Promocija kataloga Vojnici grofa Josipa Kazimira Draškovića održana je u sklopu Interlibera. Predstavljači su bili dr.sc. Goranka Horjan, ravnateljica Dvora Trakošćan, urednik i jedan od autora Vladimir Brnardić te jedna od recenzenata dr.sc. Sanja Cvetnić.

Naziv: *Promocija kataloga izložbe „Tko tu koga ženi?“*

Organizator: Dvor Trakošćan i Muzejski dokumentacijski centar

Vrijeme održavanja: 15.11.2024.

Mjesto održavanja: Zagrebački velesajam

Kratak opis: Promocija kataloga izložbe „Tko tu koga ženi?“ održana je u sklopu Interlibera. Predstavljači su bili dr.sc. Goranka Horjan, ravnateljica Dvora Trakošćan, autorica i urednica Andreja Srednoselec te dr.sc. Ivan Kokeza, kustos Hrvatskog povijesnog muzeja.

Naziv: *Žene nose svijet*

Organizator: ICOM Hrvatska

Vrijeme održavanja: 06.12.2024.

Mjesto održavanja: Muzej suvremene umjetnosti

Kratak opis: Na Danima hrvatskih muzeja Ivan Mravlinčić je predstavio međunarodni, interdisciplinarni projekt „Žene nose svijet“.

Naziv: *Oživjeli Trakošćan*

Organizator: Muzejski dokumentacijski centar

Vrijeme održavanja: 10.12.2024.

Mjesto održavanja: online

Kratak opis: Na MUVI LAB/2024: Festivalu multimedijskih i web projekata u kategoriji Web i mobilne aplikacije Ivan Mravlinčić prezentirao je muzejsku mobilnu aplikaciju „Oživjeli Trakošćan“.

Naziv: *Konferencija za novinare o energetskoj obnovi pomoćne građevine Dvora Trakošćan*

Organizator: Dvor Trakošćan

Vrijeme održavanja: 20.12.2024.

Mjesto održavanja: Katna galerija

Kratak opis: Konferencija za novinare o projektu energetske obnove pomoćne zgrade Dvora Trakošćan, o vrijednosti, ciljevima te provedenim aktivnostima. Na konferenciji su govorili predstavnici i koordinatori projekta ravnateljica Goranka Horjan i Ivan Mravlinčić.

## 12.4. Koncerti i priredbe

Naziv: *Črne noči*

Organizator: Dvor Trakošćan

Partner: Boss Teatar

Vrijeme održavanja: 02.01.2024.

Mjesto održavanja: Viteška dvorana dvorca

Kratak opis: Predstava "Črne noči" upoznala je posjetitelje s legendom o Veroniki Desinićkoj koja je u 15. stoljeću bila žrtvom progona vještica. Navedena usmena predaja govori o nesretnoj ljubavi niže plemkinje Veronike i velikaša Fridrika II. Celjskog.

Naziv: *Koncert klasične glazbe*

Organizator: Dvor Trakošćan

Partner: Music Art Education

Vrijeme održavanja: 26.01.2024.

Mjesto održavanja: Polivalentna dvorana dvorca

Kratak opis: Polaznici studija Music Art Education pod vodstvom prof. Vjerana Ježeka izveli su klasična djela za trubu uz gostovanje soprana Emili Špac.

Naziv: *Suđenice*

Organizator: Dvor Trakošćan

Partneri: „Vuk“ i „Ptica“

Vrijeme održavanja: 26.01.2024.

Mjesto održavanja: Viteška dvorana dvorca

Kratak opis: Audiovizualni performans koji svojim inovativnim i suvremenim pristupom narodnoj predaji o vilama, kao i zanimanjem i proučavanjem staroslavenske mitologije, želi doprijeti do nove publike.

Naziv: *Koncert irske glazbe*

Organizator: Dvor Trakošćan

Partneri: Patrick Walker & Hrvoje Sudar

Vrijeme održavanja: 15.03.2024.

Mjesto održavanja: Terasa dvorca

Kratak opis: Posjetitelji su mogli uživati u nastupu Patricka Walkera & Hrvoja Sudara koji su izvodili tradicionalnu irsku glazbu.

Naziv: *Povezani kroz vrijeme*

Organizator: Dvor Trakošćan

Partner: Melun

Vrijeme održavanja: 24.04.2024.

Mjesto održavanja: Viteška dvorana dvorca

Kratak opis: Sastav Melun održao je s gošćom Miom Maltar nastup povodom proslave 70. godina muzeja.

Naziv: *Koncert*

Organizator: Dvor Trakošćan

Partner: J.R.August

Vrijeme održavanja: 10.05.2024.

Mjesto održavanja: Terasa dvorca

Kratak opis: J.R. Augusta je povodom „Noći tvrđava“ održao koncert svojih autorskih pjesama.

Naziv: *Koncert klasične glazbe*

Organizator: Dvor Trakošćan

Partner: Terezija Cukrov

Vrijeme održavanja: 18.05.2024.

Mjesto održavanja: Viteška dvorana dvorca

Kratak opis: Pianistica Terezija Cukrov je povodom „Dana muzeja“ izvela koncert klasične glazbe.

Naziv: *Čarolija znanosti*

Organizator: Dvor Trakošćan

Partner: Boss Teatar

Vrijeme održavanja: 18.05.2024.

Mjesto održavanja: Polivalentna dvorana dvorca

Kratak opis: Interaktivna predstava namijenjena djeci i mladima koja vodi na fascinantno putovanje kroz svijet znanosti. Predstava je osmišljena tako da potiče znatiželju i ljubav prema znanosti, te povezuje znanstvene koncepte s umjetničkim izražavanjem.

Naziv: *Mala čuda*

Organizator: Dvor Trakošćan

Partner: TeatarM

Vrijeme održavanja: 28.06.2024.

Mjesto održavanja: Terasa dvorca

Kratak opis: Tragikomična monodrama glumice Sanje Milardović istražuje slojeviti narativ kroz kombinaciju sadašnjosti i prošlosti spisateljice Ane, isprepleten s nadrealnom i apsurdnom pričom o Flori, glavnom liku njenog romana. Predstava „Mala čuda” predstavlja nastavak platforme mladih autora umjetničke organizacije TeatruM, te je dio produkcije autorskih projekata koji se bave tzv. ženskim pričama i ženskim autoricama.

Naziv: *Koncert uz baroknu kavu*

Organizator: Koncertni ured VBV-a

Partner: Dvor Trakošćan

Vrijeme održavanja: 21.09.2024.

Mjesto održavanja: Viteška dvorana dvorca

Kratak opis: U sklopu programa Varaždinskih baroknih večeri portugalski ansambl Sete Lágrimas izveo je program pod nazivom Dijaspora – Zvuci Starog i Novog svijeta.

Naziv: *Zmajevo blago*

Organizator: Dvor Trakošćan

Partner: Ioculatori

Vrijeme održavanja: 26.10.2024.

Mjesto održavanja: Polivalentna dvorana dvorca

Kratak opis: Lutkarska družina Ioculatori izvela je dječju lutkarsku predstavu povodom „Magične noći u Trakošćanu“.

Naziv: *Lisica bez repa*

Organizator: Dvor Trakošćan

Partner: Kazalište Peripetija

Vrijeme održavanja: 26.10.2024.

Mjesto održavanja: Polivalentna dvorana dvorca

Kratak opis: Interaktivnu dječju predstavu "Lisica bez repa" održala je Tena Antonija Torijanac povodom „Magične noći u Trakošćanu“.

Naziv: *Morana i Barbara Celjska*

Organizator: Dvor Trakošćan

Partner: Družba Vitezova Zlatnog Kaleža

Vrijeme održavanja: 26.10.2024.

Mjesto održavanja: Tamnica i terasa dvorca

Kratak opis: Družba Vitezova Zlatnog Kaleža je u sklopu „Magične noći u Trakošćanu“ izvela nastup uz scene mačevanja i scenski prikaz u kojem su glavni likovi bili vještica Morana i Barbara Celjska.

Naziv: *Koncert*

Organizator: Dvor Trakošćan

Partner: Noxin

Vrijeme održavanja: 26.10.2024.

Mjesto održavanja: Dvorac

Kratak opis: Band Noxin je povodom „Magične noći u Trakošćanu“ održao koncert svojih autorskih pjesama.

## 12.5. Djelatnost klubova i udruga

Muzej je nastavio dobru suradnju s udrugama, osobito onim s područja Općine Bednja (KUD Josip Genc iz Bednje, KUD Cvetlinski zvon iz Cvetlina, Turistička zajednica Trakošćan - Općine Bednja).

Ivan Mravlinčić

* suradnja s KUD-om Josip Genc iz Bednje

Valentina Meštrić

* suradnja s Turističkom zajednicom Trakošćan – Općina Bednja
* suradnja s Družbom ,,Braća Hrvatskoga Zmaja“

## 12.6. Ostalo

Naziv: *Noć muzeja 2024.*

Organizator: Muzejski dokumentacijski centar

Vrijeme održavanja: 26.01.2024.

Mjesto održavanja: Dvorac i katna galerija

Kratak opis: Program je obuhvaćao noćno razgledavanje dvorca, koncert klasične glazbe u Viteškoj dvorani (polaznici studija Music Art Education pod vodstvom prof. Vjerana Ježeka izveli su klasična djela za trubu uz gostovanje soprana Emili Špac), audiovizualni nastup „Suđenice“, izložbu „Viktor i Helena Šipek“ te humanitarnu akciju „Zalogaj nade“.

Naziv: *Kineski zmaj u zmajskom dvorcu*

Organizator: Dvor Trakošćan

Partner: Konfucijev institut Sveučilišta u Zagrebu uz podršku Veleposlanstva Narodne Republike Kine u RH

Vrijeme održavanja: 04.02.2024.

Mjesto održavanja: Dvorac

Kratak opis: Događanje "Kineski zmaj u zmajskom dvorcu" omogućilo je posjetiteljima da dožive spoj kineske i hrvatske kulture korištenjem motiva zmaja kao poveznice između Trakošćana i Kine. Program je obuhvatio oslikavanje lica, zanimljiva predavanja i priče o zmajevima, odabir najbolje maske/kostima na temu zmaja, sviranje tradicionalnog kineskog instrumenta - Guzhenga, isprobavanje tradicionalne kineske odjeće (Hanfe), ispisivanje imena na kineskom jeziku i otisak zmaja na papiru te tradicionalne plesove lava i zmaja.

Naziv: *Tjedan zaljubljenih u Trakošćanu*

Organizator: Dvor Trakošćan

Vrijeme održavanja: 12.02. – 18.02.2024.

Mjesto održavanja: Terasa dvorca

Kratak opis: Posjetitelji su se mogli fotografirati kraj luka na terasi dvorca. U suradnji sa suvenirnicom postojala je mogućnost kupovine i postavljanja lokota s motivima srca.

Naziv: *Trakošćan u zelenom* – *Proslava dana sv. Patrika*

Organizator: Dvor Trakošćan

Vrijeme održavanja: 15.03.2024.

Mjesto održavanja: Dvorac

Kratak opis: Posjetitelji su mogli sudjelovati u tematskoj igri potrage kroz dvorac te uživati u nastupu Patricka Walkera & Hrvoja Sudara.

Naziv: *Proslava 70 godina muzeja Dvor Trakošćan: Povezani kroz vrijeme*

Organizator: Dvor Trakošćan

Vrijeme održavanja: 24.04.2024.

Mjesto održavanja: Dvorac

Kratak opis: Program je obuhvaćao službeno otvorenje izložbe „Tko tu koga ženi?", glazbeni nastup sastava Melun s gošćom Miom Maltar te light show.

Naziv: *Prvosvibanjski izlet u Trakošćanu*

Organizator: Turistička zajednica Trakošćan-Općina Bednja

Partneri: Dvor Trakošćan

Vrijeme održavanja: 01.05.2024.

Mjesto održavanja: Perivoj

Kratak opis: Manifestacija čiji se veći dio održao na prostorima kulturnog dobra te su se odvijala brojna događanja (koncerti, izložba, nastupi udruga i drugo).

Naziv: *Noć tvrđava 2024.*

Vrijeme održavanja: 10.05.2023.

Mjesto održavanja: Dvorac

Kratak opis: Program je obuhvatio otvorenje izložbe „Žena u životu samostana Arouca" te nastup KUD-a „Cvetlinski zvon”, kratko predavanje i promatranje zvijezda te koncert J.R. Augusta.

Naziv: *Međunarodni dan muzeja u Trakošćanu*

Organizator: Dvor Trakošćan

Vrijeme održavanja: 18.05.2024.

Mjesto održavanja: Dvorac

Kratak opis: Program je obuhvatio dječju predstavu "Čarolija znanosti" te nastup pijanistice Terezije Cukrov.

Naziv: *10. Utrka za mač grofa Draškovića*

Organizator: Atletski klub Varaždin

Partner: Dvor Trakošćan

Vrijeme održavanja: 07.07.2024.

Mjesto održavanja: Perivoj

Kratak opis: Utrka koja je dio projekta "Historic Trails Cup" koji objedinjuje šest utrka i spaja duh prošlosti i sport. To je natjecanje u kojem se godišnje kroz šest utrka diljem Varaždinske županije dočarava, uz kostimirane sudionike, ugođaj prošlosti, što posljednjih godina postaje pravi turistički hit.

Naziv: *Brk i brada* – *nekada i sada*

Organizator: Dvor Trakošćan

Vrijeme održavanja: 07.09.2024.

Mjesto održavanja: Dvorac

Kratak opis: Posjetitelji su mogli uživati u demonstraciji i druženju s poznatim čakovečkim "Bricom", oslikavanju lica, "Pričaonici" s Lovrom Brlobušem, potragom za najboljim brkom u stalnom postavu muzeja te nastupu Jurice Vugreka.

Naziv: *Magična noć u Trakošćanu*

Organizator: Dvor Trakošćan

Vrijeme održavanja: 26.10.2024.

Mjesto održavanja: Dvorac

Kratak opis: Program je uključivao predavanje o zmajevima dr.sc. Ljiljane Marks, predavanje izv. prof. dr. sc. Snježane Schuster i dr. sc. Miroslava Razuma o arheološkim nalazima iz sjeverozapadne Hrvatske, predstavu skupine Ioculatori „Zmajevo blago“, predstavu "Lisica bez repa", nastup banda Noxin, predavanje The Dark Storytellera o duhovima te scenski nastup Družbe Vitezova Zlatnog Kaleža.

# 13. MARKETINŠKA DJELATNOST

Tiskani promotivni materijal:

- Plakat: (23)

- Plakat uz cestu (21)

- Promotivni materijal: deplijan (50 307), letak (100)

- Knjige dojmova (20)

- Banner za proslavu 70. godina muzeja (1)

- Banner za energetsku učinkovitost (1)

- Ploče (2)

- Stolne zastave (3)

- Naljepnice (50)

Tijekom 2024. godine naglasak je bio stavljen na rebranding muzejske ustanove Dvor Trakošćan pa je tako u suradnji s poduzećem Rašić&Vrabec izrađen novi logotip te knjiga grafičkih standarada, a izrađena je i nova, optimizirana web stranica u suradnji s poduzećem Social Wizard.

Najave događanja i ostalih aktivnosti muzeja redovito su se slale medijima i objavljivale na našoj službenoj web stranici te su se uložila sredstva u PR članke i povezivanje s publikom.

2024. godina je za Dvor Trakošćan označila početak komunikacije na društvenim mrežama te početak stvaranja kontinuirane i regulirane te ciljane prisutnosti u medijima. Dvor Trakošćan je do 2024. godine raspolagao samo sa službenom Facebook stranicom na kojoj su se povremeno objavljivale novosti dok ostale službene stranice na društvenim mrežama nisu postojale. Početkom 2024. godine otvorena je nova službena Instagram stranica dok se na Tik Tok profilu počeo aktivnije objavljivati sadržaj za ciljane skupine. Dvor Trakošćan je također bio i finalist za godišnju nagradu EPL Award.

Facebook

Ukoliko promatramo analitičke podatke Facebook profila možemo uočiti kako je doseg kontinuirano rastao tijekom godine. Ukoliko se podaci usporede s 2023. godinom, evidentno je kako je došlo do porasta dosega od preko 40% i to isključivo organskog dosega. Ukupan doseg Facebook profila Dvora Trakošćan za 2024. godinu iznosio je 620 000 dok je ukupan broj posjeta profilu iznosio preko 49 000 posjeta.

Broj interakcija publike sa sadržajem profila iznosio je 9 600 te u odnosu na 2023. godinu bilježi porast od 32,5 %. Broj pratitelja stranice na kraju 2024. godine iznosi preko 12 400 pratitelja, a bilježi porast od 88 %. Također je porastao i broj klikova na poveznicu i to za preko 50 %. Što se profila publike tiče, prevladavaju osobe ženskog spola između 35 i 44 godina života.

Instagram

Nešto prije početka 2024. godine otvoren je novi službeni Instagram profil muzeja s ciljem da se proširi publika muzeja. Ostvareni rast slično je kao i s Facebook stranicom, ostvaren isključivo organskim rastom. Tako na kraju 2024. godine ukupan doseg Instagram profila iznosi preko 10 000 dok broj interakcija sa sadržajem iznosi 563.

Tik Tok

Na Tik Tok-u je sveukupno ostvareno 142 230 pregleda te je dosegnuto 109 925 profila. Evidentno je povećanje od preko 50 % u odnosu na prethodnu godinu. Povećanje se bilježi i kod broj lajkova, broja dijeljenja objava te komentara.

Web stranica i Google Search Console

Ukupan broj klikova na web stranicu www.trakoscan.hr u 2024. godini iznosio je 71 500 dok je ukupan broj impresija iznosio 674 000. Prosječni CTR, odnosno postotak impresija koje su se pretvorile u klik iznosio je 10,7 %.

Valentina Meštrić

* sudjelovanje u promociji Trakošćana kao poželjne destinacije stranim i domaćim turistima prilikom uvođenja direktnog leta Zagreb – Berlin aviokompanije Croatia Airlines

# 14. UKUPAN BROJ POSJETITELJA

# 

# 15. FINANCIJE

## 15.1. Izvori financiranja

|  |  |
| --- | --- |
| Prihodi 2024. | Iznos |
| **HZZ** | **21.989,64** |
| **EU sredstva** | **112.968,16** |
| **Ulaznice** | **390.278,00** |
| **Prihodi - najam, vodstva** | **118.023,07** |
| **Osnivač - Ministarstvo kulture i medija** | **1.207.466,11** |
| **Ostali prihodi** | **6.547,25** |
|  |  |
| **UKUPNO** | **1.857.272,23** |

## 

## 15.2. Investicije

Rashodi za investicije su u 2024. godini iznosili 821.508,61 eura.

# 16. OSTALE AKTIVNOSTI

## 16.2. Ostalo

## 16.2.1. Nagrade i priznanja

Muzej je dobitnik priznanja općine Bednja koje je dodijeljeno 10.05.2024.

Muzej je dobitnik Nagrade za doprinos ugledu i promociji Varaždinske županije u zemlji i inozemstvu.

Muzej je dobitnik godišnje nagrade za međunarodnu suradnju za projekt „Žene nose svijet“ (ICOM Hrvatska).

Uspješno osvojeno drugo mjesto na team-building programu Konfucijevog instituta u Zagrebu. „Dvorska flota“ sačinjena od kolektiva Dvora Trakošćan i Muzeja Hrvatskog zagorja osvojila je srebro na *Dragon boat* festivalu u organizaciji Konfucijevog instituta Sveučilišta u Zagrebu.

Dvor Trakošćan našao se na 18 mjestu popisa 50 najpopularnijih hrvatskih lokacija u 2024. godini prema broju spominjanja na Instagramu na hrvatskom i engleskom jeziku. Od baštinskih ustanova zauzeo je 4. mjesto.

Valentina Meštrić osvojila je nagradu za najbolje izlaganje na 3. međunarodnoj konzervatorsko-restauratorskoj konferenciji ConRestCon s temom „Cvjetovi zla Male biblioteke Dvora Trakošćan: konzervatorsko-restauratorski zahvati nad flokiranim tapetama iz 19. st.“.

16.2.2. Zaštita, održavanje i oprema Muzeja

Održavane su sve zgrade, kompletno postrojenje i oprema, alati i strojevi.

Nadzirani su svi zaštitni radovi.

Provođeno je čuvanje zgrada u krugu ustanove, muzejske građe, uređaja i instalacija.

Provođena je protupožarna zaštita te zaštita sigurnosti posjetitelja muzeja.

Poslove provođenja tehničke zaštite (nadzorne kamere, protuprovalni i protupožarni sistemi) će s 01.01.2025. preuzeti nova tvrtka (Bitahon d.o.o. iz Zagreba) pa je s istom sklopljen ugovor.

Provođen je stalni nadzor nad posjetiteljima dvorca i povremenih izložbi, rad na blagajni kao i dežurstva vikendima i praznicima.

Obavljeni su brojni poslovi na implementiranju zaštite na radu i sigurnosti u muzeju te su sukladno tome provedena sva potrebna atestiranja.

Obavljen je godišnji popis imovine s izvješćima: osnovna sredstva, zalihe materijala, sitnog inventara, stručne literature, novčanih sredstava, potraživanja i obveza te sredstava u izvan bilančnoj evidenciji (ulaznice, razglednice, katalozi i ostalo).

Dvorac:

* u sklopu projekta CRONOS, koji se financira iz Norveškog fonda i Ministarstva regionalnog razvoja, 11.09.2024. u dvorcu je instaliran akcelerograf Obsidian, uređaj za praćenje seizmičke aktivnosti
* izvršeni su soboslikarsko-ličilački radovi u polivalentnoj dvorani, obiteljskoj galeriji te galerijama na drugom katu dvorca
* u svim prostorijama stalnog postava (osim Zbirke oružja) stare halogene žarulje zamijenjene su sa energetski učinkovitijom LED rasvjetom
* u galerije na drugom katu dvorca je radi potrebe interaktivnog sadržaja za izložbu „Trakošćan: od burga do muzeja“ doveden bežični internet
* prostor caffe-slastičarne uz dvorsku kuhinju preuređen je u escape room

Upravna zgrada:

* uređene su dvije uredske prostorije sa kompletnim instalacijama i uredskom opremom
* izvršeni su soboslikarsko-ličilački radovi uredskih prostorija – potkrovlje
* izvršena je djelomična rekonstrukcija sanitarnog čvora - ugrađena je tuš kabina i električni bojler

Prizemna zgrada:

* u tijeku su radovi na energetskoj obnovi zgrade
* izvršen je premještaj stvari s tavana i ostalih prostorija zbog sanacije zgrade

Recepcija:

* u sanitarnom čvoru su radi dotrajalosti i neispravnosti zamijenjeni ugradbeni kotlići
* osmišljen je i dovršen novi sustav blagajne i naplate ulaznica

### 16.2.3. Zaštita i održavanje park-šume i jezera

Pored muzejske djelatnosti Dvor Trakošćan brine za održavanje 87 ha perivoja, park-šume i jezera.

Završeni su radovi na uređenju južnog dijela staze oko jezera (IV. etapa) za nesmetano kretanje osobama s teškoćama u kretanju.

Sanirano je drveno stepenište za pristup dvorcu sa rukohvatom na donjoj strani stepeništa.

U tijeku su radovi sanacije i građevinski zahvati na stazama, klizištima i odvodnji na trasi postojeće staze prema dvorcu i kapeli sv. Križa.

Hrvatske vode završile su čišćenje i uklanjanje sedimenta iz Trakošćanskog jezera.

Goranka Horjan

* pregovori s Hrvatskim vodama i Varaždinskom županijom vezano uz izvedbu mosta preko jezera
* sastanci u Ministarstvu kulture i medija o realizaciji programa
* konzultacije s projektnim timom BILOTA INŽENJERING d.o.o.

Ivan Mravlinčić

* sudjelovanje na koordinaciji radova na izumljivanju Trakošćanskog jezera, sanaciji odrona i ziđa (do rujna 2024.)
* suradnja na poslovima kod radova na uređenju staza i stepeništa u perivoju
* suradnja kod planiranja ograđivanja perivojnog prostora kod vrtlarske kučice

Tu su uključene još sljedeće aktivnosti:

* radovi na njezi pošumljenih površina, popunjavanje, njega stare sastojine, čišćenje stare sastojine
* sanitarna sječa i uklanjanje bolesnih stabala (po odobrenju ovlaštenog inženjera šumarstva Hrvatskih šuma d.o.o.), uspostavljanje šumskog reda te otpremanje drvene mase izvlačenjem, splavarenjem ili prijevozom do prilaznog puta
* čuvanje, zaštita od požara, zaštita od biljnih bolesti
* održavanje šumskih cesta, svijetlih pruga i staza
* šljunčanje i čišćenje prilaznih staza dvorca te staza u parku i održavanje šumskih putova, čišćenje snijega u zimskim mjesecima, itd.
* uređivanje površina za cvijeće i njihovo održavanje te popravak i održavanje stuba, ograda, košarica za smeće i klupa u parku
* košnja cijelog parka te odvoz trave, smeća i lišća

ZAKLJUČAK

Dvor Trakošćan je u obljetničkoj godini ostvario izniman uspjeh u poslovanju koji je vidljiv na svim razinama rada, od financijskih pokazatelja i ostvarenog rasta prihoda od ukupno 161 % u odnosu na prethodnu godinu do povećanja broja posjetitelja i većeg broja održanih programa.

Uspješnost poslovanja dokumentirana je nagradama i priznanjima Muzeja, a posebno u području međunarodne kulturne suradnje. Veća vidljivost u medijima dokumentirana je kroz analitiku praćenja medijskih objava koju za Dvor Trakošćan radi tvrtka Press-clipping, a pohranjena je u zasebnom izvještaju.

U 2024. godini prevladan je i dugogodišnji izazov radova na izmuljivanju jezera što je imalo negativan učinak na dolaske posjetitelja, ali i percepciju u javnosti.

U razdoblju koje slijedi Dvor Trakošćan će nastojati iznaći modele provedbe povećanja dostupnosti lokacije i postizanje dogovora s vlasnicima zemljišta za parkiranje kako bi se primjereno uredile površine na kojima posjetitelji ostavljaju vozila. Potrebno je osigurati pristup i pojačati kontrolu kako bi se prevenirao vandalizam i oštećenje imovine na širem arealu park-šume. Potrebno je riješiti status izrađene projektne dokumentacije koja nije iskorištena za realizaciju projekata.

Napomena:

Izvješće je sastavljeno prema izvještajima rada zaposlenika Dvora Trakošćan, a uređivanje podataka su obavile Andreja Srednoselec i Goranka Horjan koja je napravila format za izvještaj.

Ravnateljica:

dr. sc. Goranka Horjan